Nobel - Laboratorije - Optoelektronika\nLaboratorije - Optoelektronika\nfizičko-tehnička merenja mikroelektronika,\nnanoelektronika i elementi\nelektronskih uređaja nuklearna tehnika optoelektronika optičke komunikacije\nLaboratorija za optoelektroniku\nPaviljon 1 soba 10\nRukovodilac laboratorije :\ndr Jovan Radunović\ndr Slobodan Petričević\nLaboratorijske vežbe :\nOptoelektronski i laserski sistemi\nKratak opis naučno-istraživačkih aktivnosti:\nRazvoj optoelektronskih mernih uređaja i sistema. Tokom proteklih pet godina, laboratorija je intenzivno radila na razvoju fiberoptičkog senzora struje (FOCS), koji se sada može naći i u komercijalnoj upotrebi. Pored toga, uspešno je razvijen i implementiran sistem za kontrolu kvaliteta kartona u toku proizvodnog procesa, za potrebe fabrike kartona Umka. Sistem se trenutno nalazi u fazi probnog rada i već pokazuje izuzetne rezultate na polju poboljšanja kvaliteta proizvedenog kartona.\nDetaljnije o aktivnostima:\nDetaljnije o fiberoptičkom senzoru struje (FOCS) i optoelektronskom sistemu za kontrolu kvaliteta kartona, možete pogledati u okviru stranice Privreda.\nIzmeđu ostalog, Laboratorija za Optoelektroniku Katedre za MTF je angažovana i u istraživanjima vezanim za primenu termovizije. Jedno od ovakvih istraživanja se sprovodi u saradnji sa Građevinskim fakultetom u Beogradu, u okviru projekta energetske efikasnosti zgrada, koji se sprovodi pod pokroviteljstvom Ministarstva za nauku i zaštitu životne sredine Republike Srbije. Termovizijsko snimanje građevinskih objekata može da ukaže na nedostatke u njihovoj termoizolaciji, kao i da potvrdi značajna smanjenja toplotnih gubitaka i uštedu u energiji koja se troši za zagrevanje, u zgradama kod kojih je izvedena kvalitetna termička izolacija.\nJedna od najinteresantnijih oblasti termovizije vezana je za primene u medicini. Stoga nije neobično što je Laboratorija za Optoelektroniku angažovana u dva različita istraživanja iz ove oblasti. U okviru saradnje sa Institutom za medicinu rada i radiološku zaštitu "Dr Dragomir Karajović" vrše se ispitivanja vezana termovizijsko dijagnostifikovanje vibratorne bolesti, profesionalnog oboljenja koja se javlja kod ljudi koji rade sa vibrirajućim predmetima (poput bušilica). Drugo istraživanje vezano za primene termovizije u medicini, takođe se sprovodi pod pokroviteljstvom Ministarstva za nauku i zaštitu životne sredine Republike Srbije u saradnji sa kolegama sa Mašinskog fakulteta, a ima za cilj razvoj ekspertskog sistema za pravovremeno otkrivanje i dijagnostifikovanje kancera kože kod pacijenata.


soinfo.org: Populacionim merama 30 miliona dinara - AGROBIZNIS CENTAR za ruralni razvoj i razvoj poljoprivredne proizvodnje\n1 avgusta, 2019 18 aprila, 2019 by admin\n(članak preuzet sa soinfo.org)\nPotpisivanje ugovora organizovao je Kabinet Slavice Đukić Dejanović, ministarke bez portfelja zadužene za demografiju i populacionu politiku. Kako se navodi, u skladu sa rezultatima javnog poziva, sufinansiraće se 85 od 122 jedinica lokalne samouprave u Srbiji. Sprovođenju mera populacione politike na teritoriji grada Sombora, Ministarstvo bez portfelja zaduženo za demografiju i populacionu politiku, odobrilo je 30.433.082 dinara. Samo ministarstvo finansiraće 85 odsto ili 25,87 miliona dinara, dok će grad Sombor učestvovati sa 15 odsto – 4,565 miliona dinara.\nSredstva su odobrena za sprovođenje pet mera. Navedeno je da će biti upotrebljena za ublažavanje ekonomske cene podizanja deteta (Program stambene podrške za izgradnju i druge načine pribavljanja stambenog prostora za mlade bračne parove i parove sa više dece), potom usklađivanje rada i roditeljstva (sanacija i adaptacija kapaciteta dečijeg vrtića Neven u Konjovićevoj ulici), te snižavanje psihološke cene roditeljstva (servis za podršku roditeljima).\nGrad Sombor će deo ovih sredstava koristiti za očuvanje i unapređenje reproduktivnog zdravlja, tj razvoj mreže savetovališta za mlade, kao i aktiviranje lokalne samouprave, osnivanjem „Agrobiznis centra” za ekonomsko osnaživanje mladih bračnih parova i mladih u reproduktivnom periodu.


Najtraženiji će biti i najskuplji, Siti već šokiran! - Sportske.net\nNajtraženiji će biti i najskuplji, Siti već šokiran!\nNjega žele bukvalno svi, ali informacije koje stižu će ih prilično obeshrabriti...\nZidan dobio novu ponudu, hoće li trenirati Mesija?Ko je novi Juventusov Ronaldo, samo mlađi?Dva najgora pojačanja u istoriji Junajteda, navijači znaju!Murinjo i novajlije - u čemu je problem?Brazilac "zaveo" pola Evrope, prva ponuda stigla iz Mančestera!\nRuben Neveš će biti zvezda prelaznog roka verovatno narednog leta. Portugalac igra sjajno za Vulvse koji su samo odskočna daska za Mendešovog pulena.\nŽeli ga Gvardiola, ali i Murinjo, čak se spominje da je Mančester Junajted rad da proda Pogbu, ako bi mogao da dovede Neveša.\nMendeš zbog Ronalda, kako smo i rekli, ima sjajne odnose sa Juventusom koji traži samo još jednog vezistu za naredno leto.\nAli, "Vukovi" su šokirali velike klubove, tačnije i sam čiji Gestifute ima itekako uticaj na transfer politiku Vulverhemptona smatra da bi njegov zemljak mogao da postane jedan od najskupljih igrača na svetu.\nKako danas pišu mediji u Engleskoj, Sitiju je saopštena cena, oni ga žele odmah u januaru kao zamenu za Fernandinja, žele što pre da ga uklope u ekipu, ali suma od 120 miliona evra je šokirala "Građane".\nTo u ovom trenutku niko neće platiti, Neveš ima 21 godinu, ali i mnogo iskustva, naime on je za Porto debitovao još sa 17 godina, a nosio je već dres svih portugalskih selekcija. Bio je u širem izboru za Rusiju, ali na kraju nije otputovao na Mundijal.


Vreme 1007 - Iz licnog ugla – Mediji u 2009. godini: Sedi, jedva dvojka\nOd 2002. godine američka nevladina organizacija Irex ProMedia meri istom metodologijom održivost medija u bivšim zemljama socijalizma. Prva ocenjena godina bila je 2001, a rezultati za poslednju 2009. upravo su objavljeni. Metodologija merenja je jednostavna. Krajem svake godine 10–14 vrhunskih poznavalaca pojedinih medijskih oblasti ocenjuje pet ciljeva kojima teži svaki demokratski medijski prostor, ocenama od 0 do 4. To su:\nOcenjivanje se obavlja na višesatnoj sesiji na kojoj se ukrštaju mišljenja i argumenti. Nakon toga svaki od 14 učesnika formira sopstvenu ocenu za dati cilj. Prednost metodologije jeste to što u oceni održivosti medija učestvuju poznati novinari i stručnjaci za medijsku oblast, što je ocenjivanje sasvim oslobođeno bilo kakvih uticaja i što omogućava da se uporedi godišnja dinamika razvoja medijskog ambijenta zemlje sa drugim zemljama.\nU ovih devet godina za Srbiju su karakteristična tri perioda: Prve tri godine (2001–2003) ubrzano se popravljalo medijsko nasleđe zahvaljujući uvođenju evropskih standarda u medijsko zakonodavstvo i njihovoj relativno dobroj primeni. U tom periodu MSI indeks raste sa 1,86 na 2,52 i dostiže najbolju ocenu u čitavom devetogodišnjem periodu. Posle ubistva Zorana Đinđića dolazi period trogodišnje stagnacije koji karakterišu zaustavljanje medijskih reformi i svesno otežavanje primene "evropskih" zakonskih rešenja. Poslednji trogodišnji period pokazuje oštro srozavanje medijske održivosti u Srbiji izazvano ekstenzivnim rastom političkih pritisaka na celokupan medijski prostor, odsustvom konstruktivne regulative i znatnim pogoršanjem tržišnog poslovanja, posebno tzv. lokalnih medija.\nU poslednje tri godine u čitavom regionu, osim na području Kosova, nije bilo poboljšanja medijske situacije. Kosovo je očigledno u početnoj uzlaznoj fazi, tokom koje se unose evropska rešenja u propise i praksu. Ostala područja su stagnirala (BiH, Hrvatska i Crna Gora), a Srbija i Makedonija zabeležile su pogoršanja medijske održivosti. Iz ekonomskog ugla svaka razvojna stagnacija je zvono za uzbunu, a višegodišnja tendencija pogoršavanja bilo kog društvenog segmenta činjenica je koja bi trebalo da pokrene vlasti na efikasnu reakciju.\nKod ocene profesionalnosti medija panelisti vide tabloide kao najveću pretnju profesionalnom novinarstvu, ali i nekritično prenošenje državnih i partijskih saopštenja, nizak nivo obrazovnih programa za novinare, sve jači uticaj PR centara na novinare, te nepostojanje monitoringa etičke prakse u medijima. Razlozi pada etičnosti u novinarstvu su opšti pad kupovne moći, niže zarade novinara, uticaj ekonomskih centara moći i tajkuna, pritisci političara, strah od gubitka posla i širenje samocenzure. Ozbiljna prepreka profesionalnosti medija jeste činjenica da je u Srbiji veoma mali broj novinara specijalista za aktuelne teme kakve su ekonomski razvoj, javna potrošnja, zaštita okoline, ratni zločini, organizovani kriminal itd. Premalo i sve manje istraživačkog novinarstva takođe smanjuje ocenu profesionalizma u srpskim medijima.\nObrazloženja panelista za nisku ocenu zakonskih okvira za medije bila su: avgustovski amandmani na Zakon o javnom informisanju ocenjeni unisono kao pokušaj vlasti da kontroliše medije; Zakon o Nacionalnim savetima nacionalnih manjina koji je institucionalno ustupio osnivanje i upravljanje delom medija političkim telima; opšte povećanje uticaja političkih struktura na medije i uređivačku politiku neprimenom važećih zakona posebno u lokalnim sredinama; izrazito loša praksa odobravanja dozvola za emitovanje programa Republičke radiodifuzne agencije, koja je osnovana kao nezavisno telo ali je ostala pod jakom kontrolom Skupštine Srbije (koja bira članove Saveta Agencije); nastavak delovanja piratskih medija i nesposobnost agencija da ih uklone sa tržišta na kojem održavaju haos. Indikativan je primer Niša (odobrene tri regionalne licence i devet lokalnih, a pirati i dalje emituju), kao ilustracija broja medija u Srbiji koji je toliko velik da onemogućava ekonomsku održivost prosečnog medija. Panelisti su takođe uzeli u obzir učestale slučajeve napada na novinare i činjenicu da većinu tih slučajeva policija nije rešila. Važan razlog za nisku ocenu ovog cilja bila je i činjenica da ni posle osam godina nije dovršena privatizacija medija, nego je uz podršku vlasti inicirano vraćanje prava države da osniva i bude vlasnik medija, uključujući i one s nacionalnom pokrivenošću (RTS, Tanjug, "Politika", "Večernje novosti", Studio B…). Zastoj privatizacije snažno je uticao na jačanje političke kontrole nad medijima i u lokalnim sredinama.\nAutor je nezavisni konsultant


A. J. 21. maja 2019. 15:21\nGugl“ je ponudio kompaniji „Huavej“ da privremeno obustavi supenziju svoje usluge na njihovim telefonima.\nOvaj potez usledio je nakon što je američko ministarstvo trgovine odlučilo da „Huaveju“ odobri licencu na 90 dana, kako bi pomoglo njihovim postojećim korisnicima, prenosi Biznis Insajder.\nNaime, prošle nedelje je ministarstvo uvrstilo „Huavej“ na crnu listu, prisiljavajući američke kompanije da zatraže dozvolu vlade pre saradnje sa kineskim tehnološkim gigantom.\n„Gugl“ je najnoviju odluku potvrdio i u svojoj izjavi za Biznis Insajder.\n„Ažuriranje i bezbednost telefona je u interesu svih i ova privremena licenca dopušta nam da nastavimo da pružamo softverska ažuriranja i sigurnosne zaštite za postojeće modele u sledećih 90 dana“, rekao je portparol američke kompanije.\nAmerički Sekretar za trgovinu Vilbur Ros izjavio je da bi 90-dnevni „grejs period“ trebalo da omogući kompanijama da se „srede“ pre nego što prekinu veze sa „Huavejem“.\n„Privremena opšta licenca daje operatorima vremena da naprave drugačije dogovore, a ministarstvu prostor da utvrdi odgovarajuće dugoročne mere za Amerikance i strane telekomunikacione operatere koji se trenutno oslanjaju na Huavej opremu za svoje ključne usluge“, rekao je on.\nOva odluka je dobra vest za korisnike „Huaveja“ nakon jučerašnje najave da „Gugl“ prekida deo saradnje, uskraćuje licencu za korišćenje Android operativnog sistema i ukida softverska ažuriranja za buduće modele kineskog proizvođača telefona.


Kravčuk: Putinova glad opasna po Evropu\nPrvi predsednik Ukrajine posle raspada bivšeg Sovjetskog saveta Leonid Kravčuk poziva zapad da zaustavi ekspanzionističku politiku Vladimira Putina.\n"Ako se Putin ne zaustavi to nije opasno samo za Ukrajinu, već celu Evropu", kazao je on u intervjuu bečkom nedeljniku "Njuz".\nKravčuk je naglasio da, ako ljudi misle da je "Putinova glad za ekspanzijom namirena", treba da se podsete na Nemačku 30-tih godina, kada su pojedine države mislile da ne treba da intervenišu zato što će uskoro "biti mira", što je dovelo do miliona žrtava.\n"Ukoliko bi SAD u vojno-tehnološkoj oblasti sveobuhvatno sarađivale sa Ukrajinom kao što to čine sa Južnom Korejom ilI Izraelom to bi bio jedan veoma, veoma ozboljan signal Rusiji", uveren je Kravčuk.\nU Beču on se sastao ovih dana sa predsednikom Austrije Hajncom Fišerom, ali i ukrajinskim milijarderom Dmitrijom Firtašom, kojeg su austrijske vlasti uhapsile na zahtev SAD, a potom pustile, nakon rekordne kaucije u visini od 125 miliona evra, da na slobodi čeka odluku o zahtevu za izručenje.\n"Ukoliko, međutim, postoje ozbiljne optužbe to Ukrajina može sama savladati", poručio je on.


Nedimović: Gađamo neke nove sektore - Domaćinska kuća\nKuća » Događaji » Nedimović: Gađamo neke nove sektore\nNedimović: Gađamo neke nove sektore\n„Biće subvencija za poljoprivredu i danas smo na sednici vlade doneli uredba o realizaciji budžeta od 53 milijardi dinara za subvencije u poljoprivredi, što je oko 470 miliona evra“, rekao je Nedimović gostujući na Prvoj.\nKaže da će biti subvencije kao i prošle godine, ali da će biti uvedeni i neki novi modeli. „Gađamo neke nove sektore, kao što su vinarstvo i vinogradarstvo, imaćemo i konkurse za agroturizam, zatim za destilerije i drugo“, naveo je Nedimović. Ministar najavljuje da će u martu biti novi poziv za podsticaj mladih u poljoprivredi, koji predviđa dodelu 50 odsto granta, 40 odsto kredita, a 10 odsto je učešće sopstvenih sredstava. Taj novac je namenjen za mlade posebno u devastiranim područjima, kao što su u istočnoj i južnoj Srbiji i to pre svega za nabavku mehanizacije i opreme u povrtarstvu, voćarstvu i stočarstvu, naveo je Nedimović. Kaže da je u voćarstvu i povrtarstvu ove godine bio realizovan rekordan izvoz od oko milijardu evra i da tu prednjače proizvođači maline.\nNedimović ističe da je cilj da se podigne vinogradarstvo, tako da svake godine bude od 600 do 800 hektara novih vinograda. Ministar kaže da se trenutno pregovaro sa Evropskom komisijom o realizaicji IPARD 3 programa koji će najvećim delom biti za razvoj seoske infrastrukture. „Pregovaraćemo to do jula i očekujem da 2022. godine započnemo realizaiciju programa“, dodao je Nedimović. Istakao je da je 2020. bila ekstremno dobra za navjeći broj poljoprivrednih kultura i da je ove godine u poljoprivredi ostvaren rast veći od pet odsto u odnosu na 2019. godinu, koja je bila rekordna.\nPrevPrethodnaČuvarkuća: Za više domaćih proizvoda na domaćem tržištu\nSledećaZašto nas hvale holanđaniNext\nNedimović: Došao sam sa gotovim rešenjem\nMinistar poljoprivrede, šumarstva i vodoprivrede Branislav Nedimović izjavio je danas u Leskovcu da je državno


TotalCar.rs » Brend Shell od nedavno i u Srbiji\nnovo, Shell, Srbija\nKompanija Coral je obezbedila licencu za rad benzinskih pumpi pod brendom Shell u Srbiji.\nKompanija Coral SRB D.O.O Beograd sa velikim elanom ulazi na srpsko tržište da rukovodi benzinskim pumpama pod brendom Shell u Srbiji. Sporazum obuhvata podršku i prenos znanja u vezi sa proizvodima, tehnologijom i marketingom, što garantuje da će prednosti Shell-ovih istraživanja i razvoja svih vrsta goriva i motornih ulja na globalnom nivou moći da koriste i potrošači u Srbiji preko ovih benzinskih pumpi.\n„Drago mi je i ponosan sam što uvodimo maloprodajne objekte pod brendom Shell u Srbiji. Ovaj dugoročni sporazum sa kompanijom Coral će srpskom tržištu obezbediti Shell-ova goriva i motorna ulja visokog kvaliteta, odličnu uslugu prema kupcima i niz odgovarajućih proizvoda i usluga koji ispunjavaju potrebe užurbanih vozača i drugih kupaca u pokretu. Nadam se da će kupci u Srbiji uživati u posetama benzinskim pumpama pod brendom Shell”, izjavio je Martin Lustenberger, generalni direktor za licencirana tržišta u sektoru maloprodaje kompanije Shell.\nCilj kompanije Coral je da se proširi po celoj Srbiji uz ciljane investicije i razvoj preko benzinskih pumpi na centralnim lokacijama koje pružaju kvalitetnu uslugu kupcima. Coral Srbija već ima dve benzinske pumpe pod brendom Shell na Novom Beogradu, u Ulici Jurija Garagarina i na auto-putu E-70 blizu Adaševaca. Postoje planovi da se u narednih nekoliko meseci otvori i treća benzinska pumpa u Srbiji.\nZabrana saobraćaja za hiljade vozila BMW u Južnoj Koreji\nFolksvagen počinje proizvodnju u Nemačkoj i Slovačkoj, ostali pogoni postepeno


Prvi korak ka usaglašavanju potreba - Zrenjaninski IKT klaster\nPrvi korak ka usaglašavanju potreba\nDana 21.4.2018.godine na inicijativu i koordinan od strane Zrenjaninskog IKT klastera, održan je sastanak IT firmi, članica Klastera i obrazovnih institucija u okviru Klastera.\nSastanak je održan u prostorijama kompanije Levi 9 u Zrenjaninu, a cilj sastanka je usaglašavanje stavova IT firmi sa jedne i obrazovnih institucija, sa druge strane.\nOsnovna svrha koju želimo da postignemo jeste donošenje predloga za usaglašavanje nastavnih planova i programa u srednjim školama i na TF „Mihajlo Pupin“ (a koji bi se mogli primeniti u na svim drugim IT smerovima) sa potrebama realnog sektora u IT oblasti.\nIT firme popunile su anketu, u kojoj su se izjasnile šta je to, što očekuju od učenika i studenata po završetku školovanja na IT smerovima. Takođe, firme su pojasnile koje tehnologije koriste, koja radna mesta postoje, kakav kadar im je potreban za data radna mesta, kao i koja znanja očekuju od učenika i studenata sa diplomama IT smerova.\nObrazovne ustanove popunile su anketu u kojoj su obrazložili koja zvanja i koja praktična znanja učenici stiču po završetku školovanja, kao i kolika je usaglašenost nastavnih programa sa zahtevima tržišta, odnosno koliko brzo se učenici i studenti zapošljavaju nakon završenih IT smerova.\nOvaj sastanak bio je prvi korak i prva konkretna stvar koju smo u okviru Zrenjaninskog IKT klastera uradili, kako bismo pokrenuli inicijativu i dali konkretan predlog za usaglašavanje nastavnih planova i programa na IT smerovima sa potrebama tržišta u IT oblasti.\nNaš plan je da daljim aktivnostima u ovom smeru dođemo do konkretnih stavova i jedinstvenog predloga, kako bismo imali stabilnu situaciju u IT sferi, odnosno kako bi učenici i studenti po završetku školovanja što brže i kvalitetnije bili angažovani u oblasti za koju su se školovali. Sa druge strane, izuzetno je važno da firme dobiju adekvatne kadrove, koji će odmah po završetku školovanja biti kvalifikovani za juniorska radna mesta u IT firmama i rad na konkretnim komercijalnim projektima.\nSastanak je bio konstruktivan, sa praktičnim idejama i porukama, a sledeći je zakazan sa vrlo ambicioznim zadacima.


Od 16. do 19. januara u Beču se održava jedan od najvećih turističkih sajmova na svetu "Ferien-Messe Wien". Jedan od izlagača, na štandu Privredne komore Srbije, je i Turistička organizacija opštine Knjaževac. ... [dalje]\nPrema najavi Skijališta Srbije, Ski Week na Staroj planini, nedelja u kojoj se odobrava 10 posto popusta na ski karte, trajaće do 19. januara. ... [dalje]\nPrema ranijoj najavi Skijališta Srbije, Ski Week na Staroj planini, nedelja u kojoj se odobrava 10 posto popusta na ski karte, počela je 13. i trajaće do 19. januara. ... [dalje]\nNa Staroj planini od danas u funkciji su sve skijaške staze, saopštilo je Javno preduzeće ''Skijališta Srbije''. ... [dalje]\nTuristička organizacija danas je, uz podršku Fonda za zaštitu životne sredine i opštine Knjaževac, organizovala tradicionalni Novogodišnji eko sajam. ... [dalje]\nTuristička organizacija opštine Knjaževac organizovaće sutra tradicionalni Novogodišnji eko sajam. ... [dalje]\nZimska sezona na bazenu ''Banjica'' počinje 30. decembra. ... [dalje]\nKapaciteti Stare planine ni izbliza nisu iskorišćeni i pred nama su godine ozbiljnih investicija, kazao je na otvaranju nove zimske sezone predsednik Opštine Milan Đokić. U SP risortu ističu da, na osnovu broja rezervacija, očekuju rekordni sezonu. ... [dalje]\n1 2 3 4 5 6 7 8 9 10 ukupno: 528 | prikazano: 1 - 10


Više od 100 Car2Go automobila ukradeno u Čikagu – BiGportal.ba\nViše od 100 Car2Go automobila ukradeno u Čikagu\nRiječ je o modelima marki Mercedes i Smart koji se koristi u ovom svetski poznatom “car sharing” servisu.\nServis za kratkoročno rentiranje vozila – Car2Go, suočio se sa velikim incidentnom. Kompanija je privremeno prestala da nudi ovaj servis u Čikagu, nakon „velike prevare“ koja se desila u tom gradu, piše PC Press.\nIako nisu zvanično objavljeni detalji o ovome pošto je istraga u toku, pominje se da je ukradeno ili nestalo više od 100 luksuznih automobila, pri čemu su neki od njih, prema istim navodima, upotrebljeni tokom različitih zločina. Zbog toga je za sada 12 osoba privedeno u policiju i saslušano.\nCar2go nije ni potvrdio, ali ni demantovao ove izjave, a njihov jedini komentar bio je da „sarađuju sa vlastima na tom slučaju“. Oni su naglasili da njihova aplikacija za iznajmljivanje vozila nije hakovana kao da ni lični podaci korisnika aplikacije nisu ugroženi.\nŠta god da je uzrok, ovaj incident je neobičan za servis takvog tipa. Da je u pitanju veliki problem ukazuje i činjenica da smo prvi put videli situaciju da je neka kompanija potpuno ugasila servis na određenom prostoru, pa makar to bilo i privremeno. Važnost ovog slučaja je i u tome što ukazuje kako određeni servis baziran na Internetu može da bude ranjiv i iskorišćen za maliciozne svrhe i treba da bude upozorenje za programere da osmisle bolje sisteme zaštite.


Media Brunch – Aha Magazin\nAmerička agencija za međunarodni razvoj – USAID, povodom obeležavanjea 20 godina delovanja u Srbiji u četvrtak 28. 10. 2021. održala je prvi Media Brunch na kome je učestvovala i nova direktorka misije USAID u Srbiji, gđa Suzan Fric.\nDvadeset godina stvaramo zajedno\nPrva online konferencija za medije tzv. Media Brunch organizovana je povodom 20 godina rada i stvaranja USAID-a u Srbiji. Ovom prilikom su predstavnici USAID-a, zajedno sa partnerima i predstavnicima medija, napravili osvrt na brojne projekte koji su tokom dve decenije realizovani širom Srbije. Događaju su prisustvovali i nova direktorka misije USAID-a u Srbiji, gđa Suzan Fric (Susan Fritz), gđa Šenli Pinčoti (Shanley Pinchotti), direktorka USAID kancelarije za demokratski i ekonomski rast, kao i neki od najuspešnijih preduzetnika čije ideje su ostvarene u okviru projekata saradnje u raznim oblastima.\nDomaćini druženja su bili popularna tv voditeljka Kristina Radenković i Nenad Gladić, poznatiji kao Lepi Brka, koji je tom prilikom prikazao kako se prave popularne američke palačinke po originalnom receptu, a učesnici su se zasladili i tradicionalnim palačinkama spremljenim kao poseban specijalitet, sa suvim šljivama. Kroz kulinarske majstorije je na taj način prikazano kako dva naroda dele običaje, tradiciju i zajednički stvaraju nove uspehe.\nSkup je održan u susret obeležavanju velikog jubileja USAID-a na međunarodnom planu, odnosno šezdesete godišnjice od osnivanja USAID, Američke agencije za međunarodni razvoj, koja je prisutna u više od 100 zemalja širom sveta. Ova organizacija se zalaže za razvoj demokratskih društava, unapređenje životnih uslova, smanjenje siromaštva i napredak ka održivom razvoju.\nU periodu od 2001. godine do danas, Američka agencija za međunarodni razvoj je uložila gotovo 900 miliona dolara kako bi, kroz brojne projekte, podržala ekonomski i demokratski razvoj Srbije. U prethodnih dvadeset godina, Vlada SAD je obezbedila podršku Srbiji u ukupnom iznosu od 1,2 milijarde dolara, dok su američke kompanije istovremeno uložile preko četiri milijarde dolara na našem tržištu.\n„USAID sa velikim ponosom obeležava ovaj važan jubilej kojim slavimo dvadeset godina partnerstva između američkog i srpskog naroda. Veoma se radujemo promenama koje su obeležile prethodne dve decenije i podržavamo reforme sprovedene u svim segmentima društva. U partnerstvu sa Vladom Republike Srbije, privatnim sektorom i organizacijama civilnog društva, misija USAID-a je realizovala hiljade projekata u svim krajevima Srbije, kako bismo pomogli ljudima da ostvare pozitivne promene, svoje ideje sprovedu u delа, stvore nova radna mesta i doprinesu razvoju zajednica u kojima žive. Istovremeno, nastavljamo da podržavamo put Srbije ka snažnom ekonomskom razvoju, demokratskim procesima na Zapadnom Balkanu i evropskim integracijama. Nastavljamo da zajedno stvaramo”, rekla je gđa Suzan Fric, direktorka misije USAID u Srbiji.\nProgrami koje USAID sprovodi u Srbiji doprinose većoj konkurentnosti privrede, osnaživanju vladavine prava, borbi protiv korupcije i unapređenju javne uprave kako bi na najbolji način bila servis građana. Istovremeno, značajno polje delovanje predstavlja podrška medijima i civilnom društvu.\nVažno je istaći i podršku USAID-a u naporima za unapređenje javnog zdravlja, jer je svaki život važan za Srbiju. Samo u borbu protiv epidemije KOVID-19, u prethodnih godinu i po dana, uloženo je više od devet miliona dolara. Pomoć nije izostala ni u periodu razornih poplava koje su zadesile našu zemlju pre nekoliko godina.\nDanašnje jedinstveno druženje je prvo u nizu aktivnosti kojima USAID slavi uspešan dvadesetogodišnji rad u našoj zemlji, a to je ujedno i početak kampanje pod nazivom „Zajedno stvaramo“, kojom ćemo se podsetiti na mnogobrojne uspešne primere saradnje i zajedništva između dva naroda.\nSkupu su se pridružili predstavnici lokalnih medija iz raznih krajeva Srbije, zajedno sa predstavnicima velikih medijskih kuća na nacionalnom nivou. Među preduzetnicima čije su inovativne ideje pretočene u delo uz podršku USAID-a, nalaze se i Nataša Rašković, izvršni direktor i osnivač firme Pro.Tok21 iz Smedereva, Vuk Nikolić, osnivač start-ap kompanije Truck Track i Dejan Milijanović, direktor kompanije Desing, koji su govorili o svojim iskustvima u toku ove saradnje.


Zaev i Bregu zajedničkom video porukom i selfijem pozdravili ukidanje rominga na Zapadnom Balkanu\nBeta 1. jula 2021. 14:55\nPremijer Severne Makedonije Zoran Zaev ocenio je danas da je ukidanje rominga na Zapadnom Balkanu zajednički uspeh i udruživanje inicijativa za bolje usluge gradjanima i ubrzanje ekonomskog napretka regiona.\nZaev je to rekao u izjavi sa generalnom sekretarkom Saveta za regionalnu saradnju (RCC) Majlindom Bregu u Ohridu, uz zajednički selfi koji su, kako je istakao, poslali prijateljima u regionu.\n„Uspeli smo! Od danas naši gradjani mogu da komunciraju za nula denara u romingu. Ovo je poruka, koju smo zajedno sa selfijem, Majlinda Bregu i ja poslali našim prijateljima u Albaniji, BiH, Kosovu, Srbiji i Crnoj Gori. Ovim smo korak bliže priključivanju konceptu ‘U romingu kao kod kuće’ i sa zemljama EU“, rekao je Zaev u video poruci napravljenoj na marginama Prespa forum dijaloga u Ohridu.\nPremijer Severne Makedonije je istakao da su zemlje regiona, inspirasane Evropskom unijom, uspostavile i stvorile sredinu u kojoj će svi gradjani moći da koriste svoje mobilne telefone da govore, da šalju poruke i da koriste internet u svim zemljma Zapadnog Balakan bez dodatnih troškova.\n„Ostvarili smo ideju koju smo dogovorili 2019. godine da olakšamo povezivanje naših gradjana, biznismena, akademske zejednice i mladih i da ubrzamo napredak u povezivanju regiona“, rekao je Zaev.\nBregu je u svom delu zajedničke poruke sa Zaevom o ukidanju rominga medju zemljama Zapadnog Balkana ponovila da je naredni izazov smanjenje cena rominga izmedju Zapadnog Balkana i EU“, rekla je Bregu.


UN: Idlibu prijeti najgora humanitarna katastrofa 21. vijeka - Vijesti.me\nNEOPHODNO ALTERNATIVNO RJEŠENJE\nUN: Idlibu prijeti najgora humanitarna katastrofa 21. vijeka\nPortparol Kancelarije UN za koordinaciju humanitarnih poslova Dejvid Svanson istakao je i da je više od 30.000 ljudi raseljeno sa sjeverozapadne sirijske pokrajine Idlib u druga područja te pokrajine, zbog vazdušnih napada sirijske vlade i njihovih saveznika\nRaseljeni u Idlibu\nGeneralni podsekretar UN za humanitarne poslove Mark Loukok upozorio je da bi napad na oblasti pod kontrolom pobunjenika u Idlibu mogao da se pretvori u "najgoru humanitarnu katastrofu" 21. vijeka.\n"Naša glavna poruka je da mora da postoje načini za rješavanje ovog problema, koji neće narednih nekoliko mjeseci Idlib pretvoriti u najgoru humanitarnu katastrofu, sa najvećim gubitkom života u 21. vijeku", rekao je Mark Loukok u Ženevi.\nLoukokovi komentari uslijedili su nekoliko dana nakon što su Iran i Rusija podržali vojnu kampanju u oblasti pod kontrolom pobunjenika, uprkos zahtjevima Turske da dođe do prekida vatre, ukazuje AP.\nPortparol Kancelarije UN za koordinaciju humanitarnih poslova Dejvid Svanson istakao je i da je više od 30.000 ljudi raseljeno sa sjeverozapadne sirijske pokrajine Idlib u druga područja te pokrajine, zbog vazdušnih napada sirijske vlade i njihovih saveznika.\n"Od 9. septembra, 30.542 osobe su raseljene sa sjeverozapada Sirije, seleći se ka drugim područjima širom Idliba", rekao je Svanson, a prenosi Rojters.\nViše od tri miliona ljudi živi u oblasti pod kontrolom pobunjenika, od kojih je polovina već raseljena zbog sukoba u drugim djelovima Sirije, prenosi Tanjug.


Tanjug 9. oktobra 2021. 14:30\nBUDIMPEŠTA – Mađarski premijer Viktor Orban potpisao je danas rezoluciju kojom se pozdravlja odluka Ustavnog suda Poljske, koji je osporio prvenstvo zakona Evropske unije nad nacionalnim zakonima, i optužio institucije EU da su previše proširile ovlašćenja.\nU rezoluciji, mađarska vlada poziva institucije EU da poštuju suverenitet zemalja evropskog bloka, izjavio je Orbanov portparol Bertalan Havasi za mađarski MTI.\n„Članstvo u EU ide sa potpunom i neograničnom odanošću zajedničkim vrednostima i pravilima“, rekao je francuski ministar Žan-Iv le Drijan u petak uveče.\n„To nije samo moralna obaveza, već i pravna“, rekli su ministri, kao odgovor na odluku poljskog Ustavnog suda.\nMađarska rezolucija naglašava da „loša praksa institucija EU kojom se zanemaruje princip delegiranja ovlašćenja naterala poljski sud da razmotri pitanje pravnog prvenstva“.\n„Prvenstvo zakona EU bi trebalo da se primeni samo u oblastima gde EU ima nadležnost i radni okvir za tako nešto je određen u sporazumima o osnivačkim ugovorima“, navodi se u mađarskom dokumentu.


Kada je izazov biti srećan na poslu - PDA International Inc.\n„Izaberite posao koji volite i nećete morati da radite niti jedan dan u životu“, poručuje Konfučije u svojoj čuvenoj frazi. Ali šta se dešava kada motivaciju nadmaši stres, rokovi počnu da popunjavaju elektronsko poštansko sanduče i posao naprasno počne troši vaše privatno vreme?\nSvakog dana, sa naših kancelarijskih ili coworking poslova, mi kao zaposleni imamo priliku da pokažemo dvojnost našeg ponašanja, prvo zbog fizičke i psihičke iscrpljenosti koju posao uključuje, i drugo, postizanjem dnevnih ciljeva, povećavamo osećaj dobrobiti i osećaj postignuća.\nKada govorimo o „upravljanju srećom“, mislimo na sposobnost organizacije da ponudi svojim zaposlenima strategije koje im omogućavaju da povežu ličnu svrhu sa njihovom poslovnom aktivnošću, kako bi uskladili svoj lični učinak sa ciljevima kompanije.\nU tom kontekstu, prema istraživanju koje su sproveli Harward Business Review i Gallup (Sjedinjene Države, 2017), srećni zaposleni uzrokuju 31% veću produktivnost, 44% višezadržavanja zaposlenih, 300% više inovacija, a mogu smanjiti za 125% sindrom izgaranja.\nStručnjak Nick Marks predlaže pet smernica za promociju pojedinačne sreće koje pružaju prvi pristup menadžerima talenata o tome kako motivisati timove sa visokim performansama. Prva smernica je povezivanje sa drugima, biti aktivan, obratiti pažnju na nečije okruženje, uvek učiti i biti brižna i osoba spremna da pomogne.\nKada organizacije prihvataju izazov da nude veću vrednost svojim zaposlenima kako bi izbegli gubitak talenata i povećali svoj angažman, one se odlučuju da se fokusiraju ne samo na opipljive pokazatelje, već i zato što će one postati relevantniji. Među tim novim predlozima najistaknutiji su sledeći:\n– Balans privatnog i poslovnog života\n– Poboljšanje sigurnosti radnog okruženja\n– Bolji pristup zdravstvenim programima\n– Učešće u kompanijskim akcijama društvene odgovornosti\n– Poprečne aktivnosti između različitih grupa i odeljenja\n– Transparentnost na svim organizacionim nivoima\n– Pozitivno radno okruženje zasnovano na efikasnoj komunikaciji\nDa li želite da nastavite da učite o ovoj temi? Pogledajte ovaj Ted Talk govor Jurgen Appelo koji je deo Top 50 najinovativnijih tipova liderstva:\nSrećo dobro došla!\nStariji talenti: društveni i organizacioni izazov\nUpravljanje starosnom strukturom: kada godine nisu prepreka


VLADA ĆE ODOBRITI 120.000 KM ZA DOVRŠETAK VODOVODNE MREŽE U DABRICI | SRNA\nVLADA ĆE ODOBRITI 120.000 KM ZA DOVRŠETAK VODOVODNE MREŽE U DABRICI\nBERKOVIĆI, 28. JANUARA /SRNA/ - Premijer Republike Srpske Radovan Višković rekao je danas u Berkovićima da će Vlada Srpske odobriti 120.000 KM za dovršetak primarne i sekundarne vodovodne mreže u Dabrici, čime će vodu dobiti 150 domaćinstava ovog kraja, što je prepoznato kao prioritet.\nVišković je istakao da je Vlada Republike Srpske u 2018. i 2019. godini izdvojila 120.000 KM u ove namjene, navodeći da je urađen vodozahvat i bazen, te da sada treba da se uradi primarna i sekundarna mreža.\nPremijer Republike Srpske rekao je da ga je načelnik opštine Berkovići Nenad Abramović upoznao o resursima sa kojima ova lokalna zajednica raspolaže, kao što su voda, ruda, boksit, kamen, glina, te da mu je dao određenu dokumentaciju koja će biti korištena u kontaktima sa potencijalnim investitorima.\nOn je izrazio zadovoljstvo da u saradnji sa kineskim partnerima u Berkovićima postoji jedan kamenolom koji zapošljava 70 ljudi sa solidnim primanjima.\nVišković je rekao da ga je načelnik opštine upoznao da ovdje postoje još dva potencijalna mjesta koja isto tako mogu biti zanimljiva budućim investitorima, te dodao da će Vlada Srpske pomoći u tom pravcu.\nNapomenuvši da su Berkovići jedna od rijetkih lokalnih zajednica koja na neki način nije bila do sada obuhvaćena sredstvima Vlade Srbije, predsjednik Vlade Republike Srpske rekao je da će pomoći i na tom planu kako bi neki projekti u Berkovićima bili obuhvaćeni tim sredstvima.\nVišković je naveo da je u toku realizacija projekta vjetroelektrane "Hrgud", te da će u četvrtak imati sastanak sa delegacijom njemačkog investitora i nosioca koncesije.\n"Prema mojim informacijama od `Elektroprivrede Republike Srpske` i resornog ministarstva taj posao ide svojim tokom i očekujemo da već u idućoj godini krenu prvi pripremni radovi. Negdje u 2023. godini možemo očekivati da ta vjetroelektrana bude na mreži", rekao je Višković novinarima.\nOn je istakao da je značajno za ovu lokalnu zajednicu i što oni očekuju da od prihoda kada ta elektrana bude na mreži dobiju od 600.000 do 700.000 KM u budžet opštine.\n"Oni danas imaju budžet od milion i po KM. To će sigurno poboljšati kvalitet života u ovoj lokalnoj zajednici i doprinijeti da ljudi ovdje ostanu i zasnivaju porodice", rekao je Višković.\nNačelnik opštine Berkovići Nenad Abramović rekao je da je čast i zadovoljstvo da su ugostili premijera Srpske i zahvalio mu za današnju posjetu.\n"Ovo je prvi premijer poslije dugo vremena koji boravi u radnoj posjeti opštini Berkovići i prvi od zvaničnika Republike Srpske koji boravi u Berkovićima poslije osam godina", istakao je Abramović.\nOn je rekao novinarima da su premijera upoznali o privrednoj, ekonomskoj i socijalnoj slici opštine Berkovići.\nAbramović je naveo da je razgovarano o izgradnji vjetorelektrane "Hrgud", oko koje će se u budućnosti bazirati cjelokupni razvoj ove opštine.\n"Dobili smo uvjeravanja da će ta vjetroelektrana biti na mreži 2022. ili 2023. godine, što je za nas prihvatljivo vrijeme. Poslije izgradnje tog kapitalnog projekta mnogo će lakše biti planirati i voditi ukipan razvoj Berkovića u nekom narednom periodu", rekao je Abramović.\nOn je naveo da su od premijera Srpska zatražili da u ovoj godini Vlada Republike Srpske finansira ili sufinansira neki od projekata koje će kandidovati opština Berkovići.\n"Mislim da smo se usaglasili da je prvi prioritet vodovod u Dabrici. Opština Berkovići će u ovoj godini 800.000 KM uložiti za razvoj putne infrastrukture i neke druge objekte, sportske dvorane", rekao je Abramović.\nOn je istakao da su razgovarali i o izgradnji puta Berkovići-Nevesinje, te da je premijer iznio uvjerenje da će se ići sa realizacijom tog projekta značajnog za Berkoviće i da će u ovoj godini biti raspisan tender za izvođenje radova.


ODRŽAN VII KONGRES FARMACEUTA SRBIJE SA MEĐUNARODNIM UČEŠĆEM - ALHem\nU Beogradu je u periodu od 10. do 14. oktobra 2018. održan VII Kongres farmaceuta Srbije koji organizuje Savez farmaceutskih udruženja Srbije u saradnji sa Farmaceutskim fakultetom Univerziteta u Beogradu, a pod pokroviteljstvom Ministarstva zdravlja Republike Srbije. Ovaj kongres se održava svake četvrte godine i predstavlja najveći i najznačajniji naučni i stručni skup farmaceuta našeg regiona.\nNa poziv predsednice Saveza farmaceutskih udruženja Srbije, prof.dr Vesne Matović, predstavnica ALHema, Jasminka Ranđelović je imala prilike da održi prezentaciju pod nazivom „Opasne hemikalije u proizvodima široke potrošnje i regulatorni aspekt kao mehanizam kontrole u EU i Republici Srbiji“. Prezentacija je održana u okviru sesije „Novi dokazi zagađivača životne sredine na zdravlje ljudi“, u okviru koje su prezentovane i teme koje se odnose na PFAS, metil-živu, kao i na bromovane usporivače gorenja. Ovo je bio prvi događaj na kome je ALHem imao prilike da se obrati direktno farmaceutima, tako da im je skrenuta pažnja na opasnost od izloženosti bisfenolu A iz termalnog papira, s obzirom da farmaceuti koji rade u apotekama spadaju u u rizičnu grupu zbog svakodnevnog kontakta sa fiskalnim računima. Istaknut je takođe značaj zelenih javnih nabavki, naročito pri nabavci medicinskih sredstava s obzirom da je na osnovu istraživanja koje je sproveo ALHem, u određenim medicinskim sredstvima od PVC plastike koja su kupljena u našim apotekama detektovana koncentracija dietilheksil ftalata (DEHP) u koncentraciji i do 11,9 % (w/w).\nTema ovogodišnjeg kongresa „Zajedno stvaramo budućnost farmacije“ odražava entuzijazam i želju učesnika da kroz savremene teme i inovativne sadržaje iz različitih oblasti farmaceutske nauke i prakse se zajedno kreira budućnost farmacije i spremnost za nove izazove. Detaljan program kongresa dostupan je na veb sajtu Saveza farmaceutskih udruženja Srbije.


BORBA TEK PREDSTOJI – FK Napredak\nNije bilo lako boriti se sa opasnim napadačima Vojvodine, ali odigrao je Dejan Kerkez bez greške, izuzimajući skrivljeni jedanaesterac, koji je u, dva navrata, odlični golman Vasiljević odbranio…\n-Iza nas je jedan bolan poraz, svima nam je teško pao, jer svesni smo da smo morali i mogli da pružimo više, da odigramo bolje na prolećnoj premijeri. Nakon gola smo izgledali prilično loše, ali ono što je bitno, sačuvali smo pozitivnu energiju i atmosferu u ekipi, uprkos porazu. Nema ni razloga da bude drugačije, izgubili smo jednu utakmicu, ali borba tek predstoji, pre svega za plej – of, koji nam je prvi cilj i siguran sam da ćemo već u ponedeljak, u Surdulici da odigramo bolje i, uz malo sreće, da zabeležimo i pobedu – ističe pouzdani defanzivac Dejan Kerkez.\nŠef struke Ivan Stefanović je poraz na “Karađorđu” podveo pod loš dan, ali naglašava da su pouke izvučene:\n-Nemam previše vremena da se osvrćemo na Vojvodinu, jer već u ponedeljak nas čeka gostovanje kod Radnika. Rekao sam i ranije da pogled na tabelu može da zavara, jer izuzimajući Partizan, Zvezdu i donekle Vojvodinu, svako svakog može da pobedi. Spremamo se za gostovanje u Surdulici, svesni da nam predstoji još jedan težak zadatak. Radnik u svojim redovima ima dosta dobrih pojedinaca, pojačali su se, na startu slavili u Subotici sa 2:0, a prema viđenom, mogli da budu i ubedljiviji. Izvukli smo pouke iz poraza od Vojvodine i mislim da ćemo biti pravi u Surdulici. Očekujem kvalitetnu utakmicu i da upišemo bodove.\nPetar Kunić je dobio specijalnu masku i biće u konkurenciji, dok je Marko Bačanin pod znakom pitanja, jer još uvek se nije u potpunosti oporavio od povrede. Sa nestrljenjem se čeka dokumentacija iz Turske za Alena Melunovića.\n-Videlo se u Novom Sadu koliko nam nedostaje pravi napadač. Probali smo taj problem da rešimo sa Đorđem Jovanovićem, jer Bačanin nije mogao da igra više od pola sata i pitanje je hoće li uopšte moći na teren u Surdulici. Kunić radi sa ekipom, dobio je masku, biće u kombinaciji za stratnih 11. Klupski operativci čine sve da se kompletira dokumentaciju za Melunovića. Ne treba o njemu trošiti reči, veliko je pojačanje. Nadam se da će do utakmice sa Radnikom papiri stići i da ćemo moći da računamo i na Alena – zaključio je šef stručnog štaba Ivan Stefanović.\nPrevPrethodna vestSREĆAN DAN DRŽAVNOSTI\nSledeća vestREMI SA DESETORICOMNext


Kovačević: Šmit je isključivo suspendovao sopstveni zdrav razum - Portal 072info\nSavjetnik člana Predsjedništva BiH, Milorada Dodika, Radovan Kovačević rekao je Srni da je Kristijan Šmit (Christian Schmidt) stvarno nešto suspendovao, ali to očigledno može biti isključivo njegov sopstveni zdrav razum.\nKovačević je upitao kako drugačije prokomentarisati to da jedan strani državljanin dođe u vašu zemlju i uvjereno tvrdi da u vašoj zemlji vrši funkciju, a za čije imenovanje nije ispoštovana određena procedura.\n– Kako drugačije prokomentarisati činjenicu da takav neizabrani stranac, koji na to ne bi imao pravo sve i da je stvarno visoki predstavnik, suspenduje i poništava zakone koji su u najvišem zakonodavnom organu jedne republike usvojili narodni poslanici izabrani na slobodnim i demokratskim izborima – upitao je Kovačević.\nOn smatra da je ovo trenutno definitivno jedna historijska situacija, koja zahtijeva potpunu političku odgovornost i jedinstvo svih relevantnih političkih faktora iz Republike Srpske.\nKovačević je izrazio potrebu i da odgovori i onima koji ovih dana tvrde da je za uvođenje sankcija izabranim demokratskim liderima Republike Srpske kao i za upotrebu nepostojećih i antidejtonskih bonskih ovlašćenja kriva aktuelna vlast u Republici Srpskoj.\n– Osim što su takve tvrdnje potpuno neistinite, neodgovorne i politikantske, ostaje historijska činjenica da je sva krivica rukovodstva Republike Srpske na čelu sa Miloradom Dodikom i Željkom Cvijanović u tome što ne žele odustati od borbe za Republiku Srpsku, ali i ustavnu BiH, kao i u tome što bez obzira na lične posljedice ne pristaju da se sklone pred onim moćnicima koji žele nestanak Republike Srpske – rekao je Kovačević.\nOn je istakao da Republika Srpska nastavlja borbu i da će sigurno pobijediti.\nPrethodni članakAsim Sarajlić više nije šef Kluba Bošnjaka u Domu naroda, podnio ostavke u komisijama\nSljedeći članakEkonomisti očekuju pad cijena nafte za 30 posto


Zvezda u Milanu (VIDEO) - Soskanal\n» Zvezda u Milanu (VIDEO)\nObjavio Bojan Pavlović 16/03/2017 - 11:51\nZvezda u Milanu (VIDEO)\nKošarkaši Crvene zvezde mts sinoć su doputovali u Milano gde ih u večeras od 20.45 očekuje utakmica 25.kola Evrolige sa „Armanijem“.\nCrveno-beli će u ovoj utakmici biti znatno oslabljeni odsustvom Stefana Jovića koji ponovo ima problema sa povredom leđa i neće biti na raspolaganju timu i treneru Radonjiću u narednim danima.\nU prvoj utakmici ekipa Crvene zvezde je slavila u „Kombank Areni" ali sada će tim iz Milana igrati pred svojim navijačima, a u dvorani „Mediolanum forum" ekipa Jasmina repeše pobeđivala je Olimpijakos, Darušafaku...\nČarls Dženkins: „ Ekipa Armanija je mnogo bolja nego što to rezultat govori, mnoge utakmice su izgubili u tesnim završnicama, a kod kuće igraju odlično u poslednje vreme. Pobedili su mnoge dobre timove u Milanu, savladali su Olimpijakos, ne tako davno Darušafaku. Imaju puno indiviudalnog talenta i kvaliteta, poštujemo ih, ali želimo da odigramo dobru utakmicu, jer smo u fazi takmičenja kada je svaki meč važan"\nOgnjen Kuzmić: „Svi znamo da je protiv njih teško igrati na njihovom parketu gde igraju izvanredno i dobijali su neke rivale koji su velikog kvaliteta. Želja nam je da odigramo dobru utakmicu, koncentrisano i da damo sve od sebe u Milanu"\nTrener Dejan Radonjić: „Idemo u Milano sa željom da odigramo dobar meč. Svesni smo činenice da Armani i mi imamo svoju problematiku u smislu izostanka određenih igrača, i da nas čeka jedan težak meč u kome moramo prevazići okolnosti, moramo da izvučemo maksimum i pariramo ekipi Armanija koja kod kuće igra jako, jako dobro. U mečevima koje su odigrali na svom terenu u poslednjih nekoliko nedelja, pobeđivali su Olimpijakos, Darušafaku, izgubili od Barselone malom razlikom. Pokazali su, bez obzira što nisu u borbi za plej of, da svi timovi u Evroligi daju sve od sebe protiv svih, i žele da da se pokažu na najkvalitetniji mogući način. Očekujem upravo takav „Armani" i moraćemo da odigramo jako jako dobro, kako bi parirali timu koju ima veliko iskusvto, izvanredne individualce".\nEkipa Crvene zvezde mts je trenirala u sredu u dvorani „Aleksandar Nikolić", jedini trening u Milanu odradiće na dan utakmice, a povratak u Beograd zakazan je za petak u večernjim časovima.\nUtakmicu Armani – Crvena zvezda mts na kojoj se očekuje i veliki broj navijača crveno-belih iz Srbije, ali i Evrope, počinje u 20.45.\nVideo of 7BQbDNokr8s


Osamnestomesečnom Viktoru iz Niša potrebna pomoć\nPočetak/Društvo/Osamnestomesečnom Viktoru iz Niša potrebna pomoć\nmaja.kostic11. februara 2019.\nOsamnestomesečnom Viktoru iz Niša dijagnostikovana je Spinalna mišićna atrofija. On je još kao beba imao problema da pređe u sedeći položaj. Nakon neuspešnih fizikalnih terapija i posle posete neurologu roditelji su otkrili da je u pitanju ozbiljna progresivna bolest.\nMama, osamnestomesečnog Viktora, Milica Dišić rekla je da očekuju za najkasnije dve nedelje, nakon zasedanja zdravstvene komisije da Viktor dobije lek, koji se od prošle godine, može dobiti preko Republičkog fonda za zdravstveno osiguranje.\n„Nadamo se da će Viktor dobiti lek preko fonda, u pitanju je jako skup lek koji može potpuno da zaustavi progresiju ove bolesti. Ako se terapija primi na vreme Viktor će imati potpuno normalan život. Ukoliko dobijemo lek preko fonda nakon toga se nastavlja borba, potrebna je stalna fizikalna terapija, banjsko lečenje, drugi medikamenti što ja i suprug trenutno ne možemo da priuštimo, kazala je Dišić.\nOna je kod Viktora primatila da ne može samostalno da pređe u sedeći položaj sa osam meseci, od pedijatra su dobili uput za fizikalnu terapiju, međutim, on nije mogao pozitivno da odreaguje na nju i nije bilo nikakvog napredka.\n„Pošto se do godinu dana toleriše da dete ne može da ustane , oni su na fizakalnoj terapiji pokušavali da Viktora nauče da puzi, pre svega, što je za njega zbog bolesti bilo ne moguće. Mi smo nastavljali sa tim vidom terepije sve do nekih 13 meseci dok nismo konačno otišli kod neurologa koji nas je uputio za Beograd“, kazala je Dišić.\nMilica, je od tada na bolovanju i stalno uz Viktora, suprug je zaposlen ali da bi se izborili sa ovom teškom bolešću i pomogli Viktoru da stane na svoje noge potrebna im je finasiska pomoć.\nZa pomoć Viktoru je otvoren račun preko Humanitarne fondacije „Budi human“, kao i broj na koji možete poslati SMS. Ukoliko želite da pomognete Viktoru upišite 599 i pošaljite poruku na 3030.\napel za pomoć beba Viktor lečenje zdravlje


Umro Slavko Parać | Autonomija\nUmro Slavko Parać\nParać je bio jedan od osnivača antiratnog pokreta u Subotici i jedan od organizatora građanskih protesta\nSinoć je, nakon teške bolesti, u 62. godini života umro Slavko Parać, dugogodišnji istaknuti član Demokratske stranke (DS) i prethodni predsednik Gradskog odbora u Subotici.\nSlavko Parać rođen je u Subotici 27. septembra 1954. godine.\nU periodu od 1996. do 2000. bio je predsednik Saveza građana Subotice, a 1996. jedan od organizatora građanskih i studentskih protesta u Subotici. Jedan je od osnivača Antiratnog pokreta “Golubovi Subotice” od 1992. do 1996.\nČlan Pokrajinskog komiteta Saveza komunista Vojvodine bio je od 1984. do 1988. godine. Potpredsednik nacionalnog i član međunarodnog Komiteta UN za obeležavanje Međunarodne godine omladine od 1984. do 1985. Član Predsedništva Saveza socijalista omladine Jugoslavije i predsednik Komisije za međunarodne odnose od 1982. do 1984. Predsednik Saveza socijalističke omladine Vojvodine od 1980. do 1982. godine, a bio je i na mnogim drugim funkcijama.


Raspisan konkurs za četvriti pokušaj vantelesne oplodnje o trošku Grada - Studio B\nRaspisan konkurs za četvriti pokušaj vantelesne oplodnje o trošku Grada\nRaspisan konkurs za četvriti pokušaj vantelesne oplodnje o trošku Grada Beoinfo\n20. 09. 2019. 16:14:10\nRaspisan javni poziv za četvrti pokušaj vantelesne oplodnje o trošku Grada Beograda, a gradonacelnik Beograda Zoran Radojičić pozvao je sve parove koji ispunjavaju uslove da iskoriste ovu mogućnost i prijave se.\n–Sa velikim zadovoljstvom obaveštavam sve građane da je danas objavljen konkurs za četrvti pokušaj VTO o trošku Grada i pozivam parove da se prijave i iskoriste ovu mogućnost – rekao je Radojičić i dodao da pravo da se prijave imaju parovi iz Srbije sa prebivalištem u Beogradu, kao i da je uslov da žene imaju do 45 godina i da do sada nisu rađale.\nGradonačelnik Beograda je istakao da je ovo nova šansa za sve parove koji iza sebe imaju tri neuspela pokušaja vantelesne oplodnje i da trenutno u Beogradu ima 520 parova koji čekaju na četvrti pokušaj.\n–U proceduru četvrtog VTO ove godine ući će njih 100 za šta je Grad Beograd preko Sekretarijata za zdravstvo opredelio 30 miliona dinara. Svestan sam koliko je njihova borba teška i emotivna, koliko je ljubavi i posvećenosti potrebno, ali i koliko je važan doprinos društva i nadležnih institucija. Zbog toga sam i inicirao finansiranje četvrtog pokušaja o trošku grada, čime će Grad Beograd direktno podržati parove i njihovu borbu. Nadamo se da će veliki broj parova iskoristiti ovu šansu – poručio je gradonačelnik.\nOn je naglasio da je kompletna procedura i neophodna dokumentacija navedena u tekstu poziva koji je javno objavljen u „Večernjim novostima” i na internet prezentaciji Grada Beograda.\n–Grad vodi odgovornu demografsku politiku u skladu sa politikom Vlade Republike Srbije. Mislim da smo na dobrom putu, a u prilog tome govori i činjenica da je u Beogradu i Srbiji u prvih šest meseci ove godine rođeno više beba nego u istom periodu prošle godine – zaključio je Radojičić.


RTS\t19.07.2018 08:45\nLenard već neko vreme želi da napusti Sparse, ali nikako nije želeo da ide u Kanadu, već u Los Anđeles lejkerse. Međutim, klub je izgubio strpljenje i praktično "iza leđa" dogovorio trampu dve velike NBA zvezde.\nOvakvim ishodom nije zadovoljan ni Demar Derozan, koji je već godinama zaštitno lice Reptorsa, a prema nekim informacijama nedavno je dobio čvrsto obećanje od ljudi iz kluba da ga neće menjati.\nPrema informacijama iz Amerike, Lenard će odraditi u Torontu poslednju godinu ugovora, a onda kao slobodan agent preći u tim koji oko sebe gradi Lebron Džejms.\nS druge strane, veliko je pitanje kako će se Derozan, iako Ol-star igrač, snaći u sistemu Grega Popoviča, pa nije isključeno da do kraja leta vidimo još (ne)iznenađujućih trejdova.


srbijasport.net - Vesti - Fudbal - Protiv Trijumfa overa titule\nNedelja, 17.02.2019 06:53\n06.05.2017 ŽFK Rad 2406\nU derbiju 12. kolu Prve lige Srbije fudbalerke Rada u nedelju, 7. maja gostuju u Rekovcu drugoplasiranoj ekipi Trijumfa. Utakmica počinje u 12.30 časova, a eventualnom pobedom, čak i remijem, Radovke bi dva kola pre kraja prvenstva obezbedile titulu šampiona i osigurale plasman u Super ligu!\nPred meč sa Trijumfom u taboru “građevinarki” atmosfera je odlična, a fudbalerke i stručni štab očekuju osvajanje sva tri boda i overu titule šampiona lige.Omladinska reprezentativka Srbije, Nevena Mičić prenosi atmosferu iz svlačionice i očekuje početak slavlja u Rekovcu.\n- Ekipa je maksimalno motivisana, atmosfera je fantastična i svi s nestrpljenjem očekujemo meč sa Trijumfom, jer korak nas deli do zacrtanog cilja. Odlazimo u Rekovac da se nadigravamo i overimo titulu dva kola pre kraja prvenstva. Ovim ne želim da potcenim ekipu Trijumfa, naprotiv svi komplimenti idu na račun domaćina, jer se radi o kvalitetnoj ekipi, uostalom zasluženo su pozicionirane na drugom mestu na tabeli.Tokom većeg dela prolećnog prvenstva kuburile smo sa povredama, sada su povrede prošlost i u najjačem sastavu idemo u Rekovac po bodove i overu šampionske titule.


Za vodeće privrede Evrope kraj godine pandemije bolji od očekivanog – Sandžaklija\nPandemijsku godinu najveće evropske privrede su završile bolje nego što se očekivalo, ali su izgledi i dalje sumorni usled širenja novih mutiranih sojeva korona virusa, kao i haotičnog početka imunizacije stanovništva, dok evrozona već zaostaje u oporavku iza Kine i SAD, pišu svetski mediji.\nIako su najveće evropske privrede na kraju 2020. prošle bolje nego što se očekivalo, širenje novih sojeva korona virusa i spora vakcinacija povećavaju opasnosti od novih ograničenja\nNajveće evropske ekonomije u poslednjim mesecima 2020. godine nadmašila su očekivanja ekonomista, piše Tajms (The Times), ukazujući na zvanične podatke.\nIako je obnova širenja korona virusa stavila kompanije pod novi pritisak, i Nemačka i Španija izbegle su smanjenje u poslednjem tromesečju – nemačka ekonomija ostvarila je rast od 0,1 odsto u odnosu na predviđeni nulti rast, dok je Španija prkosila očekivanjima da će imati pad od 1,5 odsto i zabeležila rast od 0,4 odsto.\nFrancuska, druga najveća ekonomija u Evropskoj uniji (EU), klizi u dvostruku recesiju posle pada od 1,3 odsto u poslednjem kvartalu prošle godine, ali je to, ističe londonski list, ipak bolje od smanjenja od četiri odsto koliko su predviđali analitičari.\nIpak, mada se ekonomija evrozone drži bolje nego što se očekivalo, ona je daleko lošija od kineske i američke, podvlači Tajms i ukazuje da Evropska centralna banka (ECB) predviđa pad bruto domaćeg proizvoda (BDP) od 7,3 odsto tokom cele godine, dok je Kina imala rast od 2,3 odsto, a SAD pad od 3,5 odsto.\nNajveće evropske ekonomije izbegle su sumorne prognoze u četvrtom tromesečju, uprkos novim merama za suzbijanje pandemije COVID-19 koje su ograničile aktivnosti potrošača i preduzeća, piše Fajnenšl tajms (The Financial Times).\nRast BDP-a u SAD od jedan odsto i u Kini od 6,5 odsto u četvrtom kvartalu podvlači koliko je Evropa teško pogođena širenjem virusa zbog čega se, kako ukazuje Fajnenšl tajms, očekuje da će se sporije oporaviti od dve najveće svetske privrede.\nU poređenju s rastom u Kini i manjim padom u SAD, Evropa je pretrpela dublju recesiju, s padom BDP-a tokom godine za pet odsto u Nemačkoj, 8,3 odsto u Francuskoj i 11 odsto u Španiji, što su sve rekordi posle Drugog svetskog rata, ukazuje list i dodaje da je s pogoršanjem izgleda za nemačku ekonomiju vlada u Berlinu pomerila rok do kada će se privreda vratiti na nivo pre pandemije – s početka na sredinu sledeće godine.\nOdvojeni podaci objavljeni u petak, 29. januara, pokazali su da je austrijska privreda, pogođena naglim padom potrošnje u maloprodaji pošto je zemlja uvela nova ograničenja, u četvrtom kvartalu opala za 4,3 odsto, dok je Belgija prošla bolje s rastom od 0,2 odsto u odnosu na prethodna tri meseca.\nPredsednica Evropske centralne banke Kristina Lagard (Christine Lagarde) već je obećala da će pojačati podršku ako zatreba, dok je član Upravnog saveta ECB-a i guverner Centralne banke Irske Gabrijel Makluf (Gabriel Makhlouf) rekao da trenutno nema potrebe za snižavanje kamatnih stopa, ali da je ta opcija otvorena ako se pogoršaju ekonomski izgledi.\nRast u Nemačkoj i Španiji, kao i manji od očekivanog pada u Francuskoj u poslednja tri meseca 2020. ukazali su na otpornost privrede evrozone, mada su svetle tačke prikrile uznemirujuće perspektive, ocenjuje Rojters (Reuters).\nPojedini analitičari kažu da nema mnogo naznaka koje ukazuju da će se pozitivna dinamika nastaviti u prvom tromesečju ove godine, usled razočaravajuće distribucije vakcina, novih ograničenja u mnogim evropskim zemljama, kao i poslednjih podataka koji ukazuju na kontinuirane slabosti u evrozoni u narednim mesecima.\nPad u Francuskoj koji je usledio posle skoka od 18,5 odsto u trećem kvartalu nakon prvih mera zaključavanja, nadmašio je očekivanja od smanjenja od četiri odsto, ali, kako ukazuje Rojters, Francuska će u narednim danima saznati da li će vlada uvesti nova ograničenja, a posebno da li će škole biti zatvorene.\nU Nemačkoj su se kancelarka Angela Merkel i lideri saveznih pokrajina dogovorili u zadnjoj nedelju januara da produže ograničenja do sredine februara jer se ta zemlja, nekada uzor u borbi protiv pandemije, muči s drugim talasom i rekordnim brojevima smrtnih slučajeva od COVID-19.\nNemačka vlada je prošle nedelje zbog drugog talasa mera zatvaranja spustila prognozu rasta za ovu godinu na tri odsto, što je velika promena u odnosu na procenu prošle jeseni od 4,4 odsto.\nEkonomske izglede u evrozoni pomutili su spor Evropske unije i britansko- švedske farmaceutske kompanije Astrazenka (AstraZeneca) oko isporuke vakcina u EU i povratak inflacije u Nemačkoj, koja komplikuje procene u ECB-u.\nPodaci ECB objavljeni u petak pokazuju da je prošlog meseca poraslo kreditiranje kompanija iz evrozone uprkos povratku u recesiju, dok su banke saopštile da pooštravaju pristup kreditima zbog straha od bankrota usled novih ograničenja.


Komšić: Milorade, javno te pozivam, to su ljudi.. – Bosnor\nKomšić: Milorade, javno te pozivam, to su ljudi..\nPredsjedavajući Predsjedništva Bosne i Hercegovine Željko Komšić pozvao je danas potpredsjednika RS-a Ramiza Salkića i člana Predsjedništva BiH iz entiteta RS Milorada Dodika, da učine zajedničke napore kako bi imovina povratnika u Kozarcu kod Prijedora ostala neoštećena, budući da predviđena trasa autoputa prelazi preko povratničke imovine u Kozarcu.\n“Imajući u vidu da se tako postupilo u slučaju imovine povratnika kod Modriče, smatram da bi se shodno tome moralo identično postupiti kada je riječ o imovini povratnika u Kozarac”, poručio je Komšić.\nPozdravio je odluku da se trasa autoputa Banja Luka – Bijeljina izmjesti u dio trase koji prolazi kroz nekoliko povratničkih naselja u Modriči, kako ne bi došlo do rušenja kuća povratnika.\n“Prema tome, očekujem da član Predsjedništva iz entiteta RS Milorad Dodik na isti način postupi u slučaju trase autoputa Banja Luka – Prijedor koja prolazi kroz bošnjačko povratničko naselje, jer se predviđenom trasom ovo povratničko naselje presijeca dva puta i predviđeno je rušenje više privatnih stambenih objekata povratnika”, rekao je Komšić.\n← Dodik poručio: Izbacit ću ga iz kancelarije bude li tu riječ ispred mene izgovorio!\nPrinceza Victoria stigla u Sarajevo i odmah posramila građane BiH: “Dok se vi svađate, ovo su stvarni problemi…” →\nZoran Kesić ismijavao Dodika u emisiji: Hajde da vidim ko bi da ugrozi Republiku Srpsku /VIDEO/\n18 Januara, 2019 Fatih 0\nEnis Bešlagić: Ne savjetujem Bakiru Izetbegoviću da ide na biro, evo zašto (VIDEO)


Offshore kompanije i poslovanje - Advokatska Kancelarija Slavica Janjić Beograd\nOffshore kompanije i poslovanje\nOffshore kompanije su kompanije koje se osnivaju u državi gde vlasnik firme nije njen rezident, a koja pruža značajne ekonomske, poslovne i posebno poreske prednosti u odnosu na rezidentnu zemlju. Offshore kompanija je međunarodna kompanija, koje je osnovana prema zakonima nekih teritorija kao poresko neutralna kompanija, a čije je poslovanja najčešće ograničeno u smislu poslovnih aktivnosti u zemlji u kojoj je osnovana, dok su ovlašćenja takva da im dopušta neoporezivost poslovanja i transakcija („poreski rajevi“).\nOffshore privredna društva su ona koja u zemlji u kojoj imaju sedište ostvaruju pretežno ili isključivo prihode u vidu dividende ili kamate,\na čiji je izvor poslovanje povezanih privrednih društava sa sedištem u zemljama koje nisu „poreski rajevi“.\nKod offshore privrednih društava je najčešće u praksi prisutno to da su vlasnici ista lica (ili lica usko povezana sa vlasnicima) kako u zemlji gde je offshore kompanija osnovana, tako i u ostalim zavisnim preduzećima u rezidentnoj zemlji ili drugim zemljama pogodnim za poslovanje.\nIzraz „offshore“ se najčešće prevodi kao „daleko od obale“ odnosno „izvan granice“ i označava preduzeće ili bankarski račun osnovanog izvan jurisdikcije prebivališta ili mesta poslovanja. Termin se prvi put, u smislu modernijeg shvatanja, pojavio 1723. godine u Engleskoj tokom sudskog procesa, a koja je imala veliki broj ostrvskih zemalja sa posebnim poreskim tretmanima, a time i investiranjem „daleko od obale“. Prvo značenje termina offshore je navedeno kao „poreska optimizacija preduzeća, koje je svoju poslovnu aktivnost preselilo izvan svoje zemlje“. Tokom 20. veka offshore poslovanje je postalo u praksi često primenjivano zbog niza prednosti koje pruža.\nZa osnivanje offshore kompanije:\n– potreban je određeni prostor na čijoj adresi se registruje firma odnosno stalno sedište offshore kompanije u izabranoj zemlji,\n– plaćanje takse za početnu registraciju u registracionom području,\n– otvaranje offshore bankarskog računa.\nKarakteristike offshore poslovanja:\n– izuzeće korporativnog oporezivanja i taksi u državi u kojoj je kompanija registrovana kao matično preduzeće, pod uslovom da se ne bavi lokalnim poslovima,\n– plaćanje godišnjih naknada za agenta i izuzetno niskih taksi i poreza na registraciju preduzeća,\n– očuvanje poverljivosti stvarnog vlasnika kompanije (anonimnost vlasnika),\n– široka korporativna ovlašćenja u pogledu obavljanja poslovnih aktivnosti (kupovina i prodaja roba i usluga ili držanja fizičke ili digitalne imovine, intelektualne svojine, kupovina i prodaja nekretnina, bankarske i međunarodne finansijske investicione aktivnosti),\n– zabrana poslovanja u zemlji registracije, kako bi se offshore teritorije (tzv. poreski rajevi) oslobodili od rizika „zauzimanja tj. preuzimanja“ od strane međunarodnih kompanija,\n– ukidanje ili ograničenje zahteva za dokazivanjem poslovnih prihoda (dobiti),\n– mogućnost izdavanja akcija u registrovanom obliku,\n– nepostojanje bilo kakvih zahteva za imenovanje lokalnih direktora ili zaposlenih lica.\nBankarski offshore račun je neophodan za otvaranje i poslovanje offshore kompanija. Bankarski offshore račun je račun u banci offshore države, koji podrazumeva pružanje svih potrebnih bankarskih usluga, povoljnijih u odnosu na bankarske usluge u rezidentnoj zemlji (privatnost imovine i novca, nulta stopa oporezivanja, lokalna političko – ekonomska zaštita). Bankarski offshore računi mogu biti privatni, korporativni i investicioni. Ovi računi omogućavaju izdavanje poslovnih i bankarskih kartica korporativnim klijentima – stvarnim vlasnicima preduzeća i članovima njihovih porodica, čime je omogućeno najlakše podizanje novca u inostranstvu, kao i investiranje na međunarodnom nivou uz tajnost transakcija.\nOffshore zone su teritorije (države) na kojoj su zakonski utvrđeni niski porezi ili oporezivanje ne postoji za određena preduzeća, a pri tome je pojednostavljen režim registracije pravnih lica (stvoreni uslovi za relativno anonimno poslovanje). U offshore zonama se plaća paušalna godišnja naknada, kao jedina naknada za benefitno poslovanje. Offshore zone su podeljene najčešće u tri grupe:\n1. klasične – male ostrvske države koje pružaju mogućnost da se uz nisku naknadu za registraciju međunarodne kompanije na svojoj teritoriji, koja će poslovati izvan ove zemlje (Britanska Devičanska, Bahami, Kajmanska ostrva),\n2. offshore zone s niskim nivoom oporezivanja – teritorije na kojima se plaća porez na dohodak, ali po nižoj stopi nego u drugim državama (Kipar),\n3. teritorije koje nisu klasične offshore zone – nedostatak transakcija i prihoda u tim zemljama omogućava kompanijama da izbegnu plaćanje lokalnih poreza (Delaware u SAD-u, Irska, Velika Britanija).\nPrednosti offshore poslovanja:\n– offshore kompanije se ne oporezuju u zemlji registracije,\n– pruža maksimalnu privatnost i anonimnost, jer imena vlasnika i direktora ne moraju da budu upisana u države registre zemlje u kojoj su preduzeća osnovana, a transakcije se ne otkrivaju,\n– mogućnost kupovine, preko offshore kompanije, domaćih društva, firmi, kompanija, nekretnina, plovila, vozila,\n– u zemljama u kojima posluju povezana preduzeća je smanjeno oporezivanje na lične dohotke, smanjene stope poreza na dohodak, nema uvoznih taksi i poreza na opremu (osnov ovakvih beneficija je mogućnost prikazivanja nižih uvoznih cena u odnosu na stvarno plaćenu tj. niske cene se slobodno formiraju, a razlika investira),\n– na osnovu offshore preduzeća postoji mogućnost dobijanja boravka ili rezidencija u drugim državama.\nOffshore poslovanje nudi, kao najveću svoju prednost, poresko oslobađanje. Kako bi se izbeglo plaćanje poreza u rezidentnoj zemlji, kompanija registrovana u rezidentnoj zemlji prodaje svoje proizvode i usluge offshore kompaniji (isti vlasnik obe kompanije) i time ostvaruje profit u vrednosti poreza koji bi platila u rezidentnoj zemlji da je istu transakciju izvršila prema drugoj domaćoj (rezidentnoj) kompaniji. Offshore način poslovanja se može koristiti za izbegavanje PDV-a, poreza na dohodak građana, dividendi, socijalnih plaćanja, plaćanja raznih akciza i drugih državnih nameta. Još jedna velika prednost offshore poslovanja je tajnost poslovnih transakcija, ne postoji obaveza poslovnog izveštavanja, kao i tajnost vezana za bankarske offshore račune.\nAdvokat Slavica JanjićAdvokati BeogradAdvokatska kancelarija Slavica JanjićBankarski offshore računimovine i vlasnika offshore kompanijeKarakteristike offshore poslovanjaMeđunarodne kompanijeNeoporezivostOffshore državeOffshore kompanijeOffshore poslovanjeOffshore zoneOsnivanje offshore kompanijePoreske prednostiPoreski rajPoresko oslobađanjePovezana licaPrednosti offshore poslovanjaTajnost računatransakcija\nAdvokati Beograd – imenovanje prethodnika i obaveštenje trećeg lica o parnici


NUŽNO JE PODIĆI STEPEN DIGITALIZACIJE POSTUPKA JAVNIH NABAVKI NA VIŠI NIVO - Poduzetnice\nin Biznis, Biznis i Ekonomija\nJavne nabavke su višedimenzionalan proces koji uključuje čitav spektar aktera, od kreatora javnih politika, do internih i eksternih učesnika. Predsjednik Privredne komore FBiH Mirsad Jašarspahić smatra da je zbog toga potrebno kroz nova zakonska rješenje omogućiti podizanje stepena digitalizacije postupka javnih nabavki na viši nivo.\nPodizanje stepena digitalizacije postupka javnih nabavki na viši nivo dovelo bi do toga da ponuđači imaju jasniji uvid i u horizontalnu i vertikalnu integraciju informacija u svim fazama procesa. Uspješno provođenje javnih nabavki znači niz koraka koji moraju biti realizirani, od pokretanja nabavke do konačnog potpisivanja ugovora o kupovini robe ili usluge.\n„Elektronska platforma omogućavala bi da ponuđač isprati svaku pojedinačnu fazu kao što je elektronsko obavještavanje gdje ponuđači mogu pristupiti i informirati se o svim javnim nabavkama, elektronska objava tendera putem koje ponuđači mogu pristupiti konkursnoj dokumentaciji, te napredno sofisticirano softversko rješenje elektronskog pristupa, slanja i prijema ponuda u kojoj se vrši prijem i upravljanje ponudama. Pritom je nužno napraviti kvalifikovanu listu ponuđača da se ne moraju stalno vaditi ista dokumenta, ovjeravati i slati poštom na ruke. Elektronska platforma podrazumijevala bi i elektronsku evaluaciju ponuda gdje savremeni sistemi omogućavaju primjenu metoda više-kriterijumskog odlučivanja koji daju rješenje u vidu odabira optimalne ponude, ali i elektronsku dodjelu ugovora (e-ugovaranje) gdje najsavremenija rješenja omogućavaju elektronsko potpisivanje ugovora čime se postiže velika ušteda kroz povećanje efikasnosti ugovaranja, te elektronsko naručivanje (e-naručivanje), odnosno, mogućnost odabira proizvoda ili usluge uvidom u elektronski katalog ponuđača i elektronsko fakturisanje i plaćanje (e-plaćanje)“, rekao je Jašarspahić, ističući da su predstavljene faze univerzalne i ne zavise od tehnologije koja prati kompletan proces.\nBARIJERE I RIZICI\nIako su na organizacionom nivou prednosti e-nabavki reduciranje troškova, transparentna potrošnja, jednostavna kontrola procesa, kao i u svakom procesu, tako i u e-nabavkama prisutne su određene barijere i rizici kao prepreke uspješnoj implementaciji sistema.\n„ Na ekonomskom nivou prepoznato je povećanje produktivnosti, mogućnost sveobuhvatne finansijske analize, a upravljanje informacijama može se koristiti za unapređenje uslova trgovine i prometa. U opće prednosti spadaju upotreba nove tehnologije, transparentnost dodjele ugovora i lakoća razumjevanja i upotrebe samog sistema“, rekao je Jašarspahić. On potcrtava najvažnije izazove i barijere za uvođenje i unapređenje sistema koji su prepoznati kao zajednički za mnoge sisteme.\n„Izazovi su problemi pravne regulative, nedostatak znanja o e-nabavkama i obučenog personala, te problemi povezivanja i komunikacije sa sistemima koji su već u upotrebi“, dodao je Jašarspahić.


Vučić: U sredu odluka o uhapšenima\nAleksandar Vučić i Milorad Dodik u Beogradu 19. marta 2019.\nPredsednik Srbije Aleksandar Vučić izjavio je u utorak da ima mogućnost da abolira samo nekoga ko je počinilac krivičnog dela ili ko je osumnjičen za tako nešto, ali i dodao da se kao čovek nada da će Apelacioni prekršajni sud osloboditi one koji su prekršajno osuđeni za učešće u demonstracijama proteklog vikenda.\nU izjavi novinarima nakon susreta sa Miloradom Dodikom, Vučić je rekao da bi želeo da ljudi koji su osuđeni za prekršaje budu oslobođeni u drugostepenom i apelacionom postupku jer smatra da nisu odgovorni oni, nego ljudi koji su ih zloupotrebili.\nPredsedavajući Predsedništva BiH Milorad Dodik rekao je da su dešavanja u Srbiji poslednjih dana usmerena na destabilizaciju Srbije i njenih regionalnih i međunarodnih pozicija.\n"Ono što smo gledali nije dobra slika, i usmerena je ka destabilizaciji Srbije i urušavanje regionalnih, međunarodnih i drugih pozicija Srbije", rekao je Dodik na konferenciji s predsednikom Srbije Aleksandrom Vučićem.\nVučić izjavio je danas da država neće dozvoliti upad na televiziju Pink i blokadu saobraćajnica što su najavili lideri opozicije.


Prakse put za smanjenje nezaposlenosti mladih | Kamatica\nPočetna > vest > Prakse put za smanjenje nezaposlenosti mladih\nTekst objavljen: 28.08.2016 11:25\nPrakse su najbolji put prelaska iz sveta obrazovanja u svet rada i ujedno najbolji način da se podigne zaposlenost mladih, za šta je potreban podsticajni zakonski okvir, ocenjeno je danas na skupu Američke privredne komore u Srbiji (AmCham) i Beogradske otvorene škole (BOŠ).\nIzvršni direktor BOŠ-a Milorad Bjeletić rekao je u diskusiji na temu "Radne prakse: građenje mosta od obrazovanja do karijere", na kojem je sa menadžerima u oblasti ljudskih resursa kompanija članice AmCham, razgovarano o važnosti stručnih praksi za mlade, da je prelazak iz sveta obrazovanja u svet rada bolan i skup proces.\nOn je, međutim, dodao da obrazovni sistem ne pruža dovoljno praktičnog znanja i iskustava koji olakšavaju zapošljavanje, istakavši da je nezaposlenost mladih u Srbiji, koja je prema procenama oko 50 odsto, veliki problem.\nPrema njegovim rečima, radi se o mladima koji ne samo da su nezaposleni, već nisu ni u obrazovnom procesu, ni na kakvoj obuci, za koje nema ni nade da će se zaposliti u bliskoj budućnosti, jer ni oni sami, a ni društvo ne rade na podizanju njihove zapošljivosti.\n"Jedini način za podizanje zapošljivosti su stručne prakse, kroz neki radni proces u nekoj od kompanija da se približe svetu rada, steknu radno iskustvo. Pravni okvir u kojem se kod nas odvijaju prakse ne samo da je nejasan već je i nepodsticajan", objasnio je Bjeletić.\nOn je dodao da je potrebno pravno okruženje koje će podsticati prakse, jer su društvu potrebne prakse, kao put ka povećanju zapošljivosti.\nBjeletić je kazao da država pokazuje interesovanje za praksu u toku obrazovnog procesa, najavljenom izmenom obrazovnog sistema tako da će praktični deo postati bitniji, ali bitna je praksa i za one mlade koji se nalaze u fazi posle završenog obrazovanja.\n"Treba nam podsticajno okruženje koje će da motiviše firme, ali i mlade da se uključe u prakse kao način za podizanje zapošljivosti, prelazak u svet rada. Bez ozbiljnih aktivnosti na tom planu ništa samo od sebe neće da se promeni", podvukao je on ističući da su dobri i uspešni poslodavci zainteresovani za prakse, jer su one put koji vodi do dobre radne snage.\nIstovremeno je podsetio da mnoge zemlje, kao na primer Poljska, imaju zakon koji reguliše tu oblast.\nKoordinator projekta unapređenju zapošljivosti BOŠ-a Bojan Velev istakao je da mladi iz formalnog obrazovanja izlaze bez potrebnog znanja i veština potrebnog za trenutno dinamično tržište rada koje se brzo menja.\nOn je naglasio da su mladi prinuđeni da nakon školovanja na sve moguće načine stiču te veštine i razvijaju kompetencije kako bi postali konkurentniji na tržištu rada i došli do zaposlenja.\nTrenutno, kako podseća, u Srbiji, po zvaničnim istraživanjima Međunarodne organizacije rada, oko 400.000 mladih je u tranziciji, odnosno na putu između sveta obrazovanja i rada.\n"To je gorući problem i ta tranzicija mora da se učini bezbolnijom, a kroz stručne prakse se može pomoći mladim ljudima da steknu potrebne veštine, kojima bi našli radno mesto i tako ostali u svojoj zemlji", naglasio je Velev.\nMenadžer za regulatorne poslove i edukaciju AmCham Milica Samardžić ukazala je da kompanije članice zapošljavaju veliki broj mladih ljudi koji vrlo često dolaze u preduzeća odmah nakon završenog fakulteta.\n"Uprkos tome što imaju odlična ekspertska i stručna znanja nedostaju im stručne kompetencije i veštine koje jedino mogu steći na praksi. Međutim naš Zakon o radu ne omogućava formu, neki ugovorni okvir, za sticanje relevantnih veština u obliku prakse", naglasila je ona.\nPrema njenim rečima, inicijativa AmCham se odlično oslanja na nameru vlade da uvede dualno obrazovanje, koje će omogućiti učenicima da tokom srednjoškolskog školovanja steknu praktično znanje, ali je važno da se ljudima na evidenciji Nacionalne službe zapošljavanja omogući da kroz stručnu praksu I dodatno usavršavanje steknu praksu za neka nova radna iskustva.\nPredstavnici kompanija članice AmCham preneli su svoja iskustva, navodeći da zakonski okvir često predstavlja prepreku za omogućavanje prakse, ali da i pored toga često organizuju praktično sticanje radnog iskustva.\nIstovremeno bilo je i kritike da mladi dolaze nespremni na praksu, to jest nemotivisani, sa željom da samo prođu praksu i to prikažu u CV-u za buduće zapošljenje.\nradna praksa Beogradska otvorena škola nezaposleni praksa zapošljavanje obrazovanje amcham poslodavci CV


Sastanak odgođen zbog nedolaska odbornika skupštinske većine | Opština Višegrad\nSastanak odgođen zbog nedolaska odbornika skupštinske većine\nZbog nedolaska 11 odbornika koji čine skupštinsku većinu u Skupštine opštine /SO/ Višegrad, za četvrtak, 25. februar, odgođen je današnji sastanak na kojem je trebalo da se razmatra mišljenje Ministarstva uprave i lokalne samouprave Republike Srpske o održavanju prve sjednice lokalnog parlamenta, te o otklanjanju uočenih nezakonitosti.\nNa sastanku je trebalo da se razmatra odgovor resornog ministarstva, koje je dalo mišljenje u vezi sa kontrolom zakonitosti akata donesenih na prvoj sjednici SO.\nDanašnjem sastanku, koji je zakazala SO Višegrad, odazvali su se odbornici SNSD-a, jedan nezavisni odbornik i odbornik SDA.\nNezavisni odbornik Mladenko Tasić rekao je da je prošlo deset dana od kako je stiglo mišljenje Ministarstva.\n„Za danas smo bili pozvani da o tome porazgovaramo, međutim sastanak je odgođen“, naveo je Tasić i dodao da to govori da sadašnja skupštinska većina ne vodi računa o tome da se Skupština opštine uvede u legalne tokove.\nOdbornik SNSD-a Darko Andrić rekao je da su, uvažavajući mišljenje resornog ministarstva, gdje navedeno da je izvršeno grubo kršenje zakona u proceduri konstituisanja Skupštine opštine, došli na sastanak sa željom da se prevaziđe teška situacija.\n„Ostalih odbornika nije bilo, a obavještenje o odgađanju sastanka za četvrtak, 25. februar, dobili smo danas, neposredno pred planirani početak, što predstavlja neozbiljnost i manjak volje da se sve na kvalitetan način riješi i da se uspostavi funkcionisanje Skupštine opštine Višegrad“, kaže on.\nAndrić kaže da je Klub odborinka SNSD-a spreman da učestvujemo u tome da se na zakonit način konstituiše Skupština i samim tim omogući da sve odluke koje ona donosi budu legalne i u skladu sa odredbama svih zakonskih akata.\nOpština Višegrad se 15. januara obratila Ministarstvu uprave i lokalne samouprave i zatražila kontrolu zakonitosti akata donesenih na prvoj sjednici Skupštine opštine, a mišljenje resornog ministarstva je stiglo 12. februara i u njemu se navodi da je izvršeno grubo kršenje Zakona o lokalnoj samoupravi, te Statuta i Poslovnika opštine Višegrad.\nMinistarstvo je dalo rok od 15 dana Skupštini opštine da ga obavijesti da su otklonjene utvrđene nezakonitosti.


01.05.2018 18:45 Aleksandar Daišević\nPriznati srpski odbojkaški trener Dragan Đorđević, uspešno je završio sezonu na klupi libijskog Svehli Misurate. Ovaj klub osvojio je titulu prvaka na impozantan način, bez poraza, sa samo pet izgubljenih setova, u 18 odigranih kola. To je najbolji rezultat u istoriji kluba koji je znao da proslavi osvajanje osme titule prvaka Libije. Potvrdio se veliki rad i znanje bivšeg odbojkaša i trenera...\n01.05.2018 11:34 Administrator\n01.05.2018 10:46 plusonline.rs\nVeoma je teško ovih dana pisati o Radničkom. Kada "pišemo srcem" i dozom optimizma, još uvek, onda oni koji na ovaj Klub gledaju drugačije, prečesto svale drvlje i kamenje. Ukoliko bi sada napisao da je sve gotovo, bilo bi destrukcije i "širenje krila" onima koji jedva čekaju neuspeh. U ovom trenutku treba biti umeren, jeste da je u Jagodini propuštena izuzetna prilika, ali...


GENERAL GALIĆ OPTUŽEN ZA 44 MESECA TERORISANJA SARAJEVA\n1999-12-20 HAG/DEN HAAG\nZapečaćenom optužnicom, bivši zapovednik Romanijskog korpusa Vojske RS optužen je za granatiranje Sarajeva i snajpersku kampanju protiv civila, smišljenu sa ciljem da se građani "drže u stanju permanentnog terora." Popunjava se "generalski kor" u Pritvorskoj jedinici Tribunala\nPenzionisani general Vojske Republike Srpske, Stanislav Galić, uhapšen je na osnovu zapečaćene optužnice koja ga tereti za opsadu i granatiranje Sarajeva i snajpersku kampanju protiv njegovih građana - saopšteno je danas u Haškom Tribunalu. Ta dela su, u optužnici, kvalifikovana kao zločin protiv čovečnosti i kršenja ratnih zakona ili običaja.\nU vreme bosanskog rata, general Galić je bio komandant Romanijskog korpusa Vojske RS koji je bio odgovoran za držanje obruča oko Sarajeva. Za opsadu i granatiranje Sarajeva su, pored ostalih pripisanih im zločina, još u julu 1995. javno optuženi i tadašnji politički i vojni vođa bosanskih Srba, Radovan Karadžić i Ratko Mladić, koji su, uz jugoslovenskog predsednika Miloševića, trenutno na čelu liste begunaca od međunarodne pravde.\nU izvodu iz optužnice koji se citira u saopštenju Haškog tribunala navodi se da je Romanijski korpus VRS "puna 44 meseca sprovodio vojnu strategiju kojom je, granatiranjem i snajperskom vatrom, ubijao, ranjavao, sakatio i terorisao civilno stanovništvo", kao i da je, u tom periodu, ubijeno ili ranjeno na hiljade civila. Napadi na Sarajevo, navodi se u optužnici, često nisu imali nikakve veze sa vojnim operacijama, već su bili smišljeni da bi se stanovništvo grada "držalo u stanju permanentnog terora." Na meti artiljerije i snajpera Romanijskog korpusa su, kako se nabraja, bili redovi za hleb ili vodu, sahrane, tržnice, tramvaji... "ili ljudi koji su prosto šetali sa decom ili prijateljima".\nZahvaljujući se pripadnicima SFOR na njihovom "doprinosu međunarodnoj pravdi", glavni tužilac Tribunala, Karla/Carla del Ponte je izjavila da je hapšenje generala Galića u skladu sa njenom politikom da cilja na vodeće ličnosti u zapovednom lancu, koje su odgovorne za zločine počinjene tokom oružanog sukoba.\nHapšenjem generala Galića, izjavio je za agenciju SENSE predstavnik za štampu haškog Tužilaštva, Pol Rizli/Paul Risley, u rukama Tribunala našli su se zapovednici tri ključna područja koja su tokom rata bila pod kontrolom Vojske RS i gde su, prema nalazima istrage, počinjena najteža kršenja međunarodnog humanitarnog prava. Pored generala Galića optuženog za opsadu Sarajeva, u Pritvorskoj jedinici UN su još i general Radislav Krstić, zapovednik Drinskog korpusa VRS koji je optužen za masakr u Srebrenici, kao i general Momir Talić, zapovednik Krajinskog korpusa, kojem se pripisuje učešće u etničkom čišćenju područja Prijedora i Banja Luke.\nInače, "doajen generalskog kora" Pritvorske jedinice UN je hrvatski general Tihomir Blaškić, koji je u Hagu još od aprila 1996. Nakon završenog maratonskog suđenja za zločine koje su snage HVO počinile u Srednjoj Bosni, presuda generalu Blaškiću će, najverovatnije, biti izrečena sredinom februara sledeće godine.\n1999-12-21 ČETRDESET ČETIRI MESECA "PERMANENTNOG TERORA"\n1999-12-29 GALIĆ SE "NE OSJEĆA KRIVIM"\n2000-07-11 IMA LI GENERALA KO DA BRANI?


Povoljan kredit EBRD-a: Za obnovu magistralne cestovne mreže u FBiH 65 miliona KM! – TuzlaInfo.ba\nPovoljan kredit EBRD-a: Za obnovu magistralne cestovne mreže u FBiH 65 miliona KM!\nby admin 21/06/2016\n21/06/2016 | 21:58\nVijeće ministara BiH je na posljednjoj vanrednoj sjednici utvrdilo Prijedlog ugovora o zajmu (Ceste Federacije BiH – Popravak nakon poplava i modernizacija) između Bosne i Hercegovine i Evropske banke za obnovu i razvoj (EBRD).\nSvrha projekta je pomoć u sanaciji i modernizaciji primarne cestovne mreže u Federaciji BiH nakon šteta izazvanih snažnim poplavama tokom proljeća 2014. godine, kao i poboljšanje nivoa usluga i sigurnosti u prometu na magistralnoj cestovnoj mreži u Federaciji BiH.\nUkupna vrijednost zajma iznosi 65 miliona eura, s rokom otplate od 15 godina, uključujući tri godine grace perioda na otplatu glavnice. Za potrebe projekta, čiji je završetak planiran do 31.12. 2019. godine, potrebno je osigurati i oko šest miliona eura u Budžetu Federacije BiH za 2016. godinu, za troškove eksproprijacije i revolving sredstva za PDV.\nPrijedlog ugovora o zajmu bit će upućen Predsjedništvu BiH u daljnju proceduru, a za bh. potpisnika predložen je ministar finansija i trezora.


Kategorni turniri za osvajanje II, I kategorije i titule MK - rezultati - Škola šaha i Šahovski klub Vidikovac\nKategorni turniri za osvajanje II i I kategorije igrali su se u prostorijama šahovskog kluba Vidikovac dok se turnir za osvajanje titule majstorskog kandidata igrao u prostorijama šahovskog kluba Kralj u Žarkovu. Igra se 9 kola po švajcarskom sistemu.\nNa turniru III kategornika za osvajanje II kategorije učestvovalo je 22 igrača iz 4 različita šahovska kluba. Prvo mesto i pehar sa osvojenih 8 poena osvojio je Pavle Ševo (ŠK Hoze Raul Kapablanka), drugo mesto i srebrnu medalju osvojio je Luka Marinković (ŠK Turbina – Vreoci) sa osvojenih 7,5 poena dok je bronzanu medalju osvojio Aleksandar Kutanjac (ŠK Kralj) sa 7 poena ali i kao najmladji učesnik turnira. Osvim osvajača medalja II kategoriju odličnom igrom osvojili su i sledeći takmičari: Danilo Krstić (ŠK Hoze Raul Kapablanka) sa 5,5 poena, Vukašin Radosavljević (ŠK Turbina – Vreoci) i Katarina Vučićević (ŠK Kralj) sa osvojenih 5 poena i boljim dodatnim kriterijumima od ostalih takmičara sa kojima su se našli na deobi mesta.\nTurnir II kategornika za osvajanje I kategorije igralo je 14 igrača iz 5 različitih klubova, od koji su dvojica prvoplasiranih osvojili I kategoriju. Prvo mesto, zlatnu medalju i pehar, sa 8 pobeda osvojio je Đorđe Stanisavljević (ŠK Vidikovac) dok je drugo mesto sa 7 poena osvojio Aleksandar Šumarac (ŠK Kralj), dok je treće mesto sa 6,5 poena osvojio Vladimir Krstić (ŠK Hoze Raul Kapablanka).\nTurnir I kategornika igralo je 13 igrača iz 5 različitih klubova od koji je samo najbolji imao mogućnost da osvoji titulu majstorskog kandidata. Turnir je bio izuzetno borben od samog početka. Partije su trajale dugo, a o ishodu istih odlučivalo je strpljenje u poslednjim minutima. Od ukupno 54 partije, čak 22 su završene remijem iako su sve igrane do poslednjeg trenutka. Nakon odigranih 9 kola titulu MK, prvo mesto, pehar i zlatnu medalju sa 6,5 poena i mnogo boljim dodatnim kriterijumima osvojila je Kristina Bankov (ŠK Vidikovac), drugo mesto osvojio je Đorđe Karanović (ŠK Tadić), dok je treće mesto zbog boljih dodatnih kriterijuma osvojila Anisia Savić (ŠK Kralj).\nLetnje pripreme Čardak 2017. → ← Slovensko bratstvo


Vojni analitičar Aleksandar Radić ocenio je danas da je Crna Gora, pozivom za članstvo u NATO, definisala svoj status što Srbiju ostavlja u „neprijatnom vakuumu“ države bez pravih saveznika i vojne snage da odbrani svoju proklamovanu neutralnost.\n„Ostaje pitanje šta Srbija treba da čini, jer je vojna neutralnost kompromitovana činjenicom da nemamo realne vojne resurse kojima bi mogli da stanemo u odbranu svoje neutralnosti. Osim toga što nemamo adekvatna sredstva za odvraćanje, moramo da budemo i prepoznati spolja kao neutralna zemlja“, rekao je Radić agenciji Beta.\n„Nema nove opreme, budžet ima sredstava samo za plate i kriza je ozbiljna. Nema vojne neutralnosti kada nema samostalnosti u odbrani“, rekao je Radić.\n„Srbija ostaje u neprijatnom vakuumu. Migrantska kriza pokazala je da strani faktor veoma lako može da promeni bezbednosnu situaciju u zemlji i neprijatna je spoznaja da u vreme ozbiljnih kriza nemamo saveznika. Nismo u NATO a sa Rusijom, osim protokolarnih odnosa i povremenih vežbi, nemamo vojnu saradnju koja bi se i iz daleka mogla smatrati savezništvom. A odnosi unutar regiona su turbulentni“, rekao je Radić.


Unaprijediti ekonomsku saradnju sa Abhazijom — RS-RF.ru Республика Сербская по-русски / Русиjа на српском\nUnaprijediti ekonomsku saradnju sa Abhazijom\nEkonomska saradnja Republike Srpske i Abhazije, bila je tema sastanka rukovodstva Privredne komore RS i delegacije Abhazije, koju je predvodio predsjednik Prirvedne komore, Gagulija Genadij.\nNa sastanku, koji je održan u srijedu u prostorijama Komore u Banjoj Luci, posebno je istaknuta mogućnost saradnje u oblasti razmjene znanja i tehnologija u oblasti drvoprerade, u kojoj privrednici iz Srpske imaju veliko iskustvo i ostvaruju dobre rezultate u poslovanju, dok Abhazija obiluje šumskim bogatstvima.\nNakon sastanka u Komori, delegacija iz Abhazije imala je prijem u Vladi Srpske, gdje su ih ugostili ministri trgovine i turizma, Predrag Gluhaković i ekonomskih odnosa i regionalne saradnje, Zlatan Klokić.\nNa sastanku je rečeno da ima mnogo potencijalnih pravaca za unapređenje odnosa o kojima će predstavnici Srpske i Abhazije razgovarati u narednom periodu, a među kojima je zajednički nastup na ruskom tržištu radi promocije turističkih potencijala.\nRazgovarano je i o mogućnostima saradnje Srpske i Abhazije u oblasti trgovine i turizma, te privrede putem spoljnotrgovinske razmjene, kao i o potencijalnom zajedničkom nastupu na tržištu Rusije, jer Abhazija nesmetano izvozi proizvode na rusko tržište.\nRazgovarano je i o mogućnostima odlaska stručnjaka iz Republike Srpske u Abhaziju radi razmjene iskustava i unapređenja različitih oblasti razvoja, kao i studijske posjete novinara i turoperatora radi zajedničke afirmacije turističkih potencijala.\nDrugog dana posjete delegaciju Abhazije primio je predsjednik Republike Srpske, Milorad Dodik.\nPredsjednik Dodik informisao je delegaciju Abhazije o političkoj situaciji u Srpskoj, istakavši da je Republika Srpska posvećena miru i stabilnosti, te da na ekonomskom planu ostvaruje napredak o čemu govore svi pokazatelji.\nNa sastanku je razgovarano i o proširenju privredne saradnje dvije zemlje, sa posebnim akcentom na oblasti trgovine i turizma.\nOvim sastancima prisustvovali su i predsjednik i potpredsjednik Privredne komore Srpske, Borko Đurić i Mihajlo Vidić.\nNakon sastanka kod predsjednika Srpske, delegacija iz Abhazije otputovala je u Bijeljinu, gdje će se danas sastati sa gradonačelnikom ovog grada, Mićom Mićićem, poslije čega će biti organizovan sastanak u etno selu Stanišići sa privrednicima koji su ranije boravili u posjeti Abhaziji, kao i obilazak preduzeća ove regije.\nВиjести, ТачкаБизнес, Сарадња


You are here: Početna » Vesti » Svet » Izveštaj UN-a osvetljava narušavanje LGBT prava u Iranu\nDokument, koji nosi težinu zakona u međunarodnom sistemu, bi mogao da postane moćno sredstvo za zagovornike koji rade na poboljšanju uslova u zemlji i drugim delovima sveta. Izveštaj prati dugo očekivani pregled o saglasnosti Irana sa Međunarodnim sporazumom o ljudskim i političkim pravima, glavnim sporazumom koji reguliše međunarodna ljudska prava. Sporazum trenutno ima 166 država potpisnica, a zemlje se uglavnom svakih pet godina podvrgavaju reviziji. Islamska republika Iran koja je bez ikakvih rezervi potpisala sporazum 1975. godine, nije prošla kroz reviziju 18 godina.\nU svojim zaključnim zapažanjima, odbor je ponovo zaključio da „seksualna orijentacija i rodni identitet„ potpadaju pod parametre ovog Komiteta. Na panelu je izražena briga u vezi proganjanja i diskrimacije sa kojima se suočavaju ljudi u Iranu, jednoj od nekoliko zemalja u svetu u kojima je homoseksualnost kažnjiva smrću. Komitet je uočio diskriminaciju LGBT ljudi kad je reč o stanovanju, obrazovanju i zdravstvenoj zaštiti, kao dodatak tome da se primenjuje telesno kažnjavanje za određeno seksualno ponašanje. Preporuka Komiteta je da Iran „preduzme sve neophodne“ mere da poboljša situaciju, i da obezbedi detaljne nove podatke o stanju LGBT ljudi u narednom izveštaju koji treba da dostavi 2014. godine.\n„Iranske vlasti su godinama sprovodile užasna dela nad LGBT ljudima, pozivale druge na nasilje i odbijale čak da priznaju da u Iranu postoje LGBT ljudi“, rekao je Hossein Alizadeh, regionalni koordinator za Bliski istok i severnu Afriku, u izjavi koju je u dao za Međunarodnu komisiju gej i lezbejskih ljudskih prava.\n„Komitet za ljudska prava je vrlo jasno izneo stav da vlada Irana ozbiljnio krši upravo onaj međunarodni zakon koji se obavezala da će poštovati. Kao država koja se ponosi tradicijom i moralom, Iran mora da bez odlaganja preduzme akcije kako bi se osiguralo da su definicije kulture i morala u Iranu u skladu sa osnovnim principima međunarodnog zakona o ljudskim pravima“. Kao deo pregleda, Iran je predao izveštaj vlade na 213 strana, pred 103. Zasedanje komiteta u Ženevi. Komitet, komisija koju čini 18 nezavisnih stručnjaka iz celog sveta, je nakon toga uputio zahtev vladi Irana da pismeno odgovori na 34 pitanja koja se odnose na spektar problema u vezi ljudskih prava uključujući tu i prava žena, mučenje i tretman u zatvorima, sistem sudstva, slobodu izražavanja i okupljanja, pravedne izbore.\nNevladine organizacije, uključujući i Međunarodnu komisiju za gej i lezbejska ljudska prava i partnersku organizaciju iransku kvir organizaciju, su objavile izveštaj iz senke na ukupnoi 500 strana sa detaljima o pravnoj situaciji kao i svakodnevnom stanju u zemlji. Zatim se delegacija iz Irana pojavila pred ovim Komitetom radi razgovora.\nPrema onima koji su upoznati sa procesom, tokom revizije, delegacija Irana je izbegavala konkretna pitanja o LGBT pravima, na očiglednu frustraciju članova komiteta. Delegacija je bila pitana u pisanoj formi u vezi cenzurisanja materijala koji su u vezi sa LGBT pitanjima, navodima o prinudnim operacijama promene pola, specijalnoj zaštiti divizije sudstva koja angažuje volontere da prate „moralne zločine“.\n„Ovo pitanje prevazilazi mandat i predmet sporazuma o ljudskim i političkim pravima, „Iranci su odgovorili jezgrovito. Zapravo, LGBT prava su obuhvaćena ovim ugovorom nakon što je kao orijentir postala odluka iz procesa Tunen prtiv Australije 1994. godine.\n„U suštini, rekli su to se vas ne tiče,“ rekao je Alizadeh. „To u suštini pokazuje da oni ne razumeju svoju obavezu.“\nTokom sesije dijaloga, u Ženevi, članovi komiteta su pokazali značajno inetersovanje za LGBT pitanja. Zagovornici pripisuju podizanju svesti, to što je došlo do poboljšanja saradnje iznmeđu grupa kao što su Međunarodna komisija za gej i lezbejska ljudska prava, HRW i Amnesty International tokom proteklih pet godina, i do povećanog priznavanja da su LGBT prava deo međunarodnog okvira ljudskih prava.\n„Šest članova komiteta je posebno pitalo za stanje LGBT prava u Iranu,“ naveo je Alizadeh. „Ovo je nešto veoma iznenađujuće, čak i za ljude koji su upoznati sa ovim sistemom.“\nKomitet nema moć da sprovede svoje preporuke ali izveštaj može da bude propručen i praćen preko UN sistema. Nevladine organizacije mogu da koriste zaključke koji mogu da im pomognu pri zagovaranju, naročito kad je reč o zemljama poput Nemačke i Francuske koje imaju bliske veze sa Iranom. Izveštaj takođe može da bude koristan i u kontekstu drugih zemalja kao što je Uganda, gde donosioci zakona razmatraju zakon koji bi predvideo smrtnu kaznu za homoseksualnost. Najvažnije i bez odlaganja, izveštaj omogućava bez presedana vidljivost LGBT zajednice u Iranu.\n„Ovo je jedna od nekoliko mogućnosti kad možete da imate razgovor koji ima smisla sa vlastima u Iranu, na osnovu njihovog potpisa, „kaže Alizadeh. „Potpisali ste ovaj sporazum i morate da ga poštujete.“